Netflix tiba di E3 2019 untuk mendedahkan beberapa game berdasarkan rancangan televisyen dan filem milik Netflix kepada semua pemain seperti Stranger Things versi mobile, Stranger Things 3: The Game dan The Dark Crystal: Age of Resistance Tactics.
Ketika berada di E3 Coliseum, platform penstriman gergasi ini mengumumkan sebuah game siri Stranger Things baru untuk mobile.
Stranger Things

Stranger Things adalah game puzzle dan role-playing game (RPG) berdasarkan lokasi dibangunkan oleh studio berpengkalan di Finland bernama Next Games dan bakal hadir di iOS dan Android pada tahun 2020.
Untuk versi mobile, pemain boleh meneroka masuk ke dalam The Upside Down yang boleh wujud di sekeliling korang. Ia juga mempunyai semangat kerjasama yang mana korang boleh berpasukan dengan pemain lain di mana sahaja korang berada untuk menghalang raksasa-raksasa dalam The Upside Down tembus ke dunia.
Pengarah game interaktif Netflix, Chris Lee teruja untuk menghasilkan game ini bersama Next Games terutamanya dari segi keseluruhan gaya seni game mobile. “Mereka membangunkan gaya seni kartun retro 80-an yang ditayangkan pada hari Sabtu yang mana kami benar-benar jatuh cinta dengan gaya ini,” kata Lee.

And folks if this concept art is any indicator, the game is going to be real easy on the eyes. pic.twitter.com/HnqRNZWRv8
— NX (@NXOnNetflix) June 12, 2019

Stranger Things 3: The Game
Bagi mereka masih lagi keliru, game ini berbeza dengan Stranger Things 3: The Game yang pernah diumumkan pada Disember 2018 dan bakal dilancarkan di PC, PS4, Xbox One, Nintendo Switch, iOS dan Android pada 4 Julai 2019.
Stranger Things: The Game menawarkan 12 karakter yang boleh dimainkan lengkap dengan kuasa tersendiri seperti Eleven dan Max. Game ini juga akan ada kait rapat dengan musim ke-3 yang bakal ditayangkan pada tahun ini.

The Dark Crystal: Age of Resistance Tactics
Selain itu, Netflix juga membangunkan sebuah game bertemakan turn-based strategy RPG berjudul The Dark Crystal: Age of Resistance Tactics. Game ini adalah berdasarkan siri TV Netflix terbaru, The Dark Crystal: Age of Resistance diadaptasi daripada filem klasik ciptaan Jim Henson bertajuk The Dark Crystal yang bakal ditayangkan pada Ogos ini.
Saksikan trailer pengumuman yang baru ditonjolkan semasa persidangan Nintendo Direct di E3 2019:

The Dark Crystal: Age of Resistance Tactics bakal dilancarkan pada tahun ini di Nintendo Switch.
Ikuti kami di Facebook dan Instagram.
Saksikan kami di YouTube.
Sumber: IGN


Menurut Bloomberg, Netflix dilaporkan sudah mengambil langkah pertama ke dalam industri permainan, membawa masuk bekas eksekutif Electronic Arts Inc dan eksekutif Facebook, Mike Verdu ke dalam pasukan untuk memimpin usaha itu.
Berdasarkan laporan sebelum ini, Netflix sudah menyatakan keputusan untuk pembangunan ini. Mereka sudah mendekati beberapa pakar industri permainan video pada bulan Mei ketika ia sedang mempertimbangkan “bundle” permainan.
Kini, syarikat itu merancang untuk menambahkan permainan video ke perkhidmatannya mulai tahun 2022. Selain itu, Bloomberg juga melaporkan bahawa Verdu, yang sebelumnya bekerja di Facebook untuk membawa permainan ke peranti Oculus akan bergabung dengan Netflix sebagai naib presiden pembangunan permainan. Beliau akan bekerja di bawah Ketua Pegawai Operasi Syarikat, Greg Peters.
Langkah ini adalah pengembangan yang sudah direncanakan oleh Netflix selama bertahun-tahun, kerana pada tahun 2019, syarikat itu menyatakan bahawa pesaing utamanya adalah Fortnite Epic Games, bukan perkhidmatan penstriman lain.
Netflix juga sudah berkembang dengan lebih banyak kandungan berdasarkan permainan video, seperti siri DOTA: Dragon’s Blood dan The Witcher yang sudah dilancarkan sebelum ini. Ia juga termasuk siri animasi League of Legends, Arcane yang akan datang dalam masa terdekat ini.


Selepas mengumumkan pembabitan mereka di dalam arena permainan video, Netflix kini melancarkan Netflix Gaming. Namun, buat masa ini ia hanya dilancarkan di Poland untuk pengguna Android sahaja.
Pelancaran ini adalah sebagai ujian semata dan buat masa ini hanya dua permainan yang ditawarkan di platform ini iaitu, Stranger Things: 1984 dan Stranger Things 3: The Game.

Porozmawiajmy o grach na Netflix. Od dzisiaj użytkownicy w Polsce mogą wypróbować dwie gry mobilne na Androidzie: Stranger Things 1984 i Stranger Things 3. Jesteśmy na wczesnym etapie i mamy jeszcze dużo pracy do wykonania w nadchodzących miesiącach, ale to nasz pierwszy krok. pic.twitter.com/T2QlTH4xoY
— Netflix Polska (@NetflixPL) August 26, 2021

Servis langganan berasakan permainan bukanlah perkara baru. Namun, disebabkankan pandemik yang melanda, ia menjadi semakin popular berikutan ramai yang tidak boleh meninggalkan rumah. Antaranya Amazon Prime yang juga menawarkan kandungan permainan.
Netflix juga pernah menyatakan, meskipun penambahan ciri permainan ini, pelanggan sedia ada Neflix tidak akan dikenakan pembayaran tambahan. Malah, mereka boleh menikmati kandungan permainan tanpa iklan dan boleh memuat turun permainan secara percuma.
Buat masa ini, masih tiada perancangan Netflix Gaming akan dilancarkan di iOS. Tetapi, mereka ada menyatakan hasrat untuk membawa servis mereka di konsol dan PC pada masa akan datang.
Sumber: GamingonPhone


Pelaburan terhadap permainan video diteruskan oleh Netflix dengan membuka studio pembinaan permainan video mereka.
Setakat ini, syarikat itu hanya membeli studio permainan video yang tersedia untuk dilaburkan.
Baru-baru ini mereka membeli sebuah studio dari Helsinki yang dipanggil Next Games.
Netflix kini mempunyai 20 permainan video mudah alih yang boleh dimain oleh semua pelanggan Netflix.
Mereka mengjangkakan 50 permainan video akan dikeluarkan nanti.
“Hal ini masih dalam fasa awal dan Netflix akan cuba memberikan pengalaman permainan video terbaik,” ujar Amir Rahimi, Naib Presiden permainan video Netflix.
Netflix akan memastikan tiada iklan dan pembelian dalam permainan video.
Anda boleh melihat permainan video yang ada di aplikasi Netflix dan muat turun dari situ.
Rujukan: CNBC


Netflix mendedahkan pelbagai perancangan mengenai cabang permainannya termasuk bagaimana mereka tidak mengenakan caj tambahan ke atas mereka yang melanggan servis mereka untuk bermainan permainan.
Netflix juga menyatakan, mereka akan memfokuskan permainan mudah alih untuk peringkat permulaan ini.
Mengikut surat yang dihantarkan kepada pemegang saham, Netflix menyediakan satu ruangan khas menerangkan mengenai usaha mereka di dalam servis permainan.
Mereka turut mengumumkan pelantikan eksekutif veteran permainan video Mike Verdu sebagai timbalan presiden pembangunan permainan Netflix.
Menurut Netflix, mereka menggambarkan permainan video sebagai kandungan terbaru, sama seperti pengembangan kepada filem original, animasi dan rancangan TV tanpa skrip.”
Selain itu, mereka turut menyatakan apabila permainan dilancarkan, ianya adalah “termasuk di dalam langganan Netflix tanpa caj tambahan sama seperti filem dan siri.”
Sementara itu, Netflix masih tidak mengumumkan tajuk atau permainan, tetapi mereka kini membangunkan permainan berdasarkan rancangan interaktif mereka seperti Black Mirror Bandersnatch dan pelbagai permainan Stranger Things.
Artikel ini diterjemahkan dari laman web rasmi IGN SEA. Anda boleh membaca artikel penuh di SINI.


Netflix semalam mengumumkan tiga permainan video baharu di peranti iOS dan Android.
Apa yang anda perlu ada hanyalah akaun Netflix.
Permainan video yang diumumkan adalah This Is A True Story (Frosty Pop) dan Shatter Remastered serta Into the Dead 2: Unleashed (PikPok).

This Is A True Story (22 Mac)

771 juta rakyat di bumi ini tidak mendapat kemudahan air minum yang bersih dan selamat.
Dengan kolaborasi Charity:Water satu organisasi tanpa keuntungan untuk membawa air yang bersih dan selamat untuk diminum ke negara lain yang memerlukan.
Permainan video puzzle ini menceritakan kesusahan wanita di Sahara Afrika untuk mendapatkan air.
Permainan ini dibuat dari temubual dan pengalaman sebenar orang di sana.
Anda akan membuat penerokaan di dalam landskap yang dilukis dan diwarna dengan tangan.
Shatter Remastered (22 Mac)
Shatter Remastered mengambil inspirasi dari permainan menghancurkan bongkah tetapi dengan keunikan dan juga perlawanan dengan bos.
Permainan ini adalah remastered untuk Shatter di PlayStation 3.
Anda akan menggunakan fizik, power-up dan berlawan dengan bos dengan kuasa serangan istimewa dalam permainan ini.
Into The Dead 2: Unleashed (Akan Datang)

Buat apa sahaja demi menyelamatkan keluarga anda dan mengharungi apokalips zombie.
Dalam Into The Dead pemain perlu berlawan dengan zombie di tempat-tempat yang sukar untuk hidup.
Terdapat banyak aksi juga yang perlu anda harungi dan pelbagai jenis tempat dari ladang minyak sehingga ke hutan terbakar.
Ketiga-tiga permainan video ini akan datang nanti di iOS dan Android dengan hanya akaun Netflix anda.
Jangan lupa cuba!


Sebuah siri anime berdasarkan DOTA 2 bertajuk DOTA: Dragon’s Blood akan dilancarkan di Netflix pada 25 Mac tahun ini. Netflix baru-baru ini mengeluarkan trailer pengumuman siri anime tersebut.
Watak utama siri anime ini ialah sorang watak dikenali oleh semua pemain DOTA 2 iaitu Davion atau lebih dikenali sebagai Dragon Knight. Dia akan disertai oleh seorang lagi watak DOTA 2 yang disayangi peminat iaitu Mirana.

Sinopsis DOTA: Dragon’s Blood di laman rasmi Netflix menyatakan bahawa fokus diberikan terhadap watak Dragon Knight dan perjalannya selepas bertembung dengan sebuah eldwurm (naga) berkuasa. Dia juga bertemu dengan Mirana yang sedang melakukan sebuah misi rahsia.
Sebuah trailer acah akan dikeluarkan 19 Februari ini diikuti dengan trailer utama pada 2 Mac tahun ini. Penulis yakin lebih ramai watak-watak DOTA 2 akan membuat kemunculan dalam kedua-dua trailer ini.

Jika anda mengharapkan siri anime yang panjang, malangnya hanya 8 episod dirancang. Animasi di sebalik Dragon’s Blood dihasilkan oleh Studio MIR, studio sama yang melakukan animasi siri The Legend of Korra. Ashley Miller, salah seorang penulis lakon layar filem X-Men: First Class, memikul tanggungjawab sebagai penerbit eksekutif.
Valve, pembanguna DOTA 2, juga terlibat dalam penghasilan siri anime ini. Penulis menganggarkan Valve akan mengeluarkan lebih banyak siri anime mengenai watak-watak DOTA 2 jika Dragon’s Blood diterima dengan baik oleh para peminat permainan tersebut.

Ikuti kami di Facebook dan Instagram.
Saksikan kami di YouTube.


Prestasi kurang memuaskan sejak dua hari lepas mendorong Bigetron Alpha untuk bangkit dengan lebih hebat pada hari terakhir peringkat kumpulan Piala Asia Tenggara Mobile Legends: Bang Bang (MSC 2021) yang akan berlangsung jam 1 petang nanti.
Semalam, BTR sekali lagi tewas di tangan Impunity KH 1-2 sekali gus meletakkan mereka dalam kedudukan bahaya untuk layak ke playoffs. Malah, gaya permainan ditunjukkan Maxwell “Maxx” Alessandro yang nyata berbeza dengan Branz juga membimbangkan peminat.
Prestasi pemain hypercarry itu dikaitkan dengan Branz dari segi mechanical skill dan juga penggunaan Retribution.
Namun, netizen Indonesia memberikan sokongan tanpa henti di Instagram peribadi Maxx. Tinjauan MyGameOn mendapati rata-rata komen ditulis mengandungi mesej positif yang mendorong pemain itu mempamerkan prestasi lebih baik hari ini.

View this post on Instagram

A post shared by @btr_maxx

Komen seperti “semangat, gas (ayuh) playoffs” ditulis di ruangan komen.

Hari ini, BTR Alpha masih punya peluang di playoffs sekiranya mereka berjaya menewaskan RSG SG 2-0. Malah, jika pasukan tercorot seperti IDNS Thailand, Cyber Exe dari Vietnam atau Nightmare Esports dari Laos tidak memenangi sebarang perlawanan hari ini, ia memberi peluang kepada BTR untuk mara.
MSC 2021 bermula pada 7 Jun hingga 13 Jun ini, mengumpulkan hadiah terkumpul AS$150,000 (RM615,700) yang akan direbut 12 pasukan dari lapan negara Asia Tenggara.
Saksikan siaran langsung di Facebook dan Youtube.


Z4pnu mencetuskan kemarahan warganet Indonesia apabila dia mengeluarkan kenyataan mengatakan pasukan Filipina lebih kuat dari Indonesia.
Namun begitu, kita dapat lihat sendiri ketika Sukan SEA Hanoi 2021 bahawa pasukan Filipina sememangnya sukar diramal dan mereka meraih pingat emas selepas menewaskan Indonesia.
Kini, Z4pnu sekali lagi mengeluarkan kenyataan bahawa netizen Indonesia tidak perlu marah saat dia mengeluarkan kenyataan Filipina adalah pasukan yang lebih kuat sebelum ini.

View this post on Instagram

A post shared by ONE Esports Indonesia (@oneesportsid)

“Seharusnya netizen Indonesia tidak perlu marah saat saya mengatakan Filipina adalah pasukan yang lebih kuat. Saya tidak bermaksud untuk memancing mereka, isunya sahaja yang menjadi besar. Walau bagaimanapun, saya tetap percaya Filipina memang lebih kuat.” ujarnya.
Omega Esports akan menentang RRQ Hoshi di Piala Asia Tenggara Mobile Legends (MSC) 2022 nanti. Adakah RRQ Hoshi akan dapat menewaskan Omega Esports kali ini? Kita bakal saksikan.
Kejohanan MSC 2022 akan berlangsung tidak lama lagi pada tarikh 11 Jun sehingga 19 Jun yang akan bertempat di Kuala Lumpur, Malaysia.
Pasukan Malaysia akan diwakili oleh pasukan Todak dan Orange Esports yang akan bersaing bersama-sama pasukan terbaik di rantau Asia Tenggara.
Sumber: ONE Esports


Pasukan Geek Fam ID kini di dalam kedudukan tercorot MPL ID musim ke-9 . Mereka gagal untuk mendapatkan satu kemenangan sepanjang lima minggu itu.

View this post on Instagram

A post shared by MPL Indonesia (@mpl.id.official)

Mereka tidak pernah lolos ke playoff sejak musim keempat dan nampaknya perkara ini mungkin terjadi lagi untuk musim ini.
Di dalam satu temubual ekslusif ONE Esports bersama jurulatih Aura Fire, dia bercerita tentang masalah Geek Fam untuk bangkit di MPL ID.
“Tentang Geek Fam ID, mereka memiliki masalah yang cukup kompleks. Kalau mereka boleh menaik taraf atau keluar dari masalah mereka saat ini, saya berasa sangat teruja. Mereka semua bijak untuk menyelesaikan masalah itu,” ucap Reza kepada ONE Esports.
Reza juga menyeru netizen untuk menghentikan mencaci dan memandang rendah pasukan Geek Fam ID.
“MPL itu sangat kompleks dan saya sedih melihat netizen yang mencaci Geek, kerana saya pernah ada di posisi itu dan mengubahnya itu tidak semudah seperti anda semua andaikan,” katanya.
Foto dan sumber: ONE Esports


Solo Leveling adalah satu fenomena dalam kalangan penggemar manhwa. Seiring dengan popularitinya, pembangun Korea Selatan, Netmarble akhirnya menunjukkan gameplay permainan mudah alih Solo Leveling yang akan dilancarkan tahun depan.
Dengan konsep aksi RPG hack n slash, ia mempunnyai ciri-ciri popular di permainan mudah alih iaitu bertemakan Dungeon.

Berdasarkan laporan dari gamerwk, anda hanya boleh gunakan satu karakter dan karakter lain hanya akan berubah menjadi bantuan untuk melaksanakan kombo.
Menurut laporan itu lagi, akan ada mod PvE yang mengikuti jalan cerita manhwa, Hunter Mode serta Time Attack. Bagi yang gemar PVP, anda boleh mainkan mod itu juga nanti bagi mendaki ranking tertinggi.

Buat masa ini belum ada tarikh pelancaran namun ia pastinya akan tiba di Korea Selatan terlebih dulu pada tahun depan di platform PC, Android dan iOS sebelum dilancarkan ke rantau lain.


Netmarble merupakan studio pembangun permainan video mudah alih yang terkenal dengan judul seperti Marvel Future Fight. Baru-baru ini, mereka mengumumkan satu lagi permainan video yang diadaptasi dari dunia buku komik Marvel.
Di acara PAX East 2020 yang berlangsung di Boston, Massachusetts, Netmarble mengumumkan Marvel Future Revolution iaitu sebuah massively multiplayer online role-playing game (MMORPG) baru untuk peranti mudah alih.
Permainan MMORPG membenarkan para pemain untuk berjumpa dan bermain bersama-sama dalam dunia terbuka (open world) permainan video tersebut.
Dalam Marvel Future Revolution, pemain akan mengawal adiwira dari dunia Marvel seperti Captain America, Doctor Strange, Spider-Man, Ms. Marvel, dan ramai lagi.
Pada waktu ini, Netmarble belum mengumumkan tarikh pelancaran untuk permainan video ini. Untuk mendapatkan berita terkini, anda boleh daftarkan emel anda di laman rasmi Marvel Future Revolution.

Sumber: CBR
Ikuti kami di Facebook dan Instagram.
Saksikan kami di YouTube.


Acara pembentangan New Game+ Expo kembali lagi dan ia akan berlangsung pada 5 Mac tahun ini. Acara tersebut akan disiarkan secara langsung di Twitch.
New Game+ Expo 2021 akan mengumpulkan beberapa studio pembangunan dan penerbitan permainan video untuk mereka mempamerkan permainan-permainan dan kandungan terbaru. Antara syarikat-syarikat yang terlibat adalah:

Aksys Games
Arc System Works America
GungHo Online Entertainment America
Idea Factory International
Inti Creates
Koei Tecmo America
Natsume Inc.
NIS America, Inc.
Playism
PM Studios

Jika anda tidak berkesempatan menonton siaran langsung di Twitch, jangan khuatir. Rakaman video akan dimuat naik ke laman YouTube New Game+ Expo. Mari kita tunggu dan lihat apa yang akan diumumkan di acara tersebut!
Ikuti kami di Facebook dan Instagram.
Saksikan kami di YouTube.


Permainan MMO daripada Amazon, New World, dikatakan menjadi punca beberapa RTX3090 pemain rosak atau tidak berfungsi.
Meskipun baru dua hari dilancarkan dalam versi beta terbuka, beberapa pemain menyatakan kad grafik mereka menjadi terlalu panas, clocking terlalu tinggi atau menghasilkan kuasa lebih dari yang sepatutnya.
Isu ini ada dikongsi dalam Reddit untuk permainan New World, dengan menyatakan RTX3090 mereka gagal berfungsi. Malah, ada juga yang laporkan hal ini di Twitter.

ATTENTION:
 Playing the New World beta on my EVGA 3090 has fried my graphics card completely. There are many accounts of this same thing happening with the same card with the same game.@TEAMEVGA @playnewworld @EVGA_JacobF
 I just want to make sure this doesn’t happen to others
— Gladd (@Gladd) July 21, 2021

Tetapi isu ini bukanlah pertama yang berlaku. Sebelum ini permainan Starcraft II juga pernah menjadi punca perkara seperti ini berlaku.
Hari ini Amazon menyatakan permainan ini sudah selamat untuk dimainkan, selain, mereka juga akan memberikan tampalan yang akan menutup fps pada skrin menu untuk “meyakinkan” pemain.
Hal ini selepas wakil servis pelanggan Amazon sedar mengenai isu ini melalui hantaran di forum New World.

Breaking: For people playing New World please cap your FPS.
This will help prevent any issues that people have been having with their GPU’s being fried.
Go to Settings > Visuals > Max fps > Set this to 60, this will bring the utilization back down. pic.twitter.com/mXGcyixFgi
— PowerGPU® (@PowerGPU) July 21, 2021

Pembangun permainan itu mencadangkan untuk memadam fungsi overrides di tetapan GPU. Tetapi arahan khusus yang diberikan adalah dengan menetapkan “Max Frame Rate” kepada “Off” di panel kawalan Nvidia – iaitu tetapan lalai (default), dan hanya bergantung pada frame rate dalam permainan sahaja.
Adakah ada dalam kalangan anda sudah mencuba permainan ini?
Sumber: PC Gamer


Permainan MMO New World daripada Amazon ditangguh sebulan lagi, daripada 31 Ogos ke 28 September.
Perkara ini diumumkan di laman Twitter New World, di mana mereka menerangkan selepas kejayaan beta tertutup baru-baru ini, mereka memerlukan lebih masa untuk menyelesaikan maklum balas yang diterima.

A message from the New World team. pic.twitter.com/oAZdK7dxTn
— New World (@playnewworld) August 4, 2021

Pasukan New World menyatakan mereka memerlukan lebih masa untuk menyelesaikan masalah pepijat, perbaiki kestabilan permainan dan menggilap permainan secara menyeluruh. Mereka juga nyatakan, permainan itu mendapat sokongan yang baik daripada pemain, dan hampir sejuta pemain bermain hingga 16 juta jam keseluruhan.
Mereka juga nyatakan penangguhan ini bukanlah keputusan yang mudah, tetapi ini juga bukanlah kali pertama ditangguh demi memberikan kualiti permainan yang terbaik untuk pemain.
New World sepatutnya dilancarkan pada musim bunga tahun ini tetapi Februari lalu diumumkan penangguhan hingga 31 Ogos.
Artikel ini diterjemah daripada IGN SEA. Untuk artikel penuh sila layari SINI.


Meskipun baru hari pertama, New World sudah mencatat rekod menjadi permainan paling banyak dimainkan sepanjang 2021 di platform Steam.
Bukan sahaja menjadi permainan MMO oleh Amazon Games yang paling banyak dimainkan, bahkan mengalahkan rekod yang dipegang oleh Valheim sebelum ini dengan mencatat rekod jumlah kemuncak melebihi 200,000 pemain.

New World juga mencatatkan jumlah pemain seramai 684,364 pada satu masa dengan jumlah kemuncak seramai 707,230 pemain. Manakala, Valheim yang dilancarkan pada awal tahun ini, mencatat rekod jumlah kemuncak pemain seramai 502,387.
Seramai 947,000 penonton yang menonton strim New World di Twitch.
Penganalisis, Simon Carless nyatakan di Twitternya, kira-kira 400,000 pemain menunggu untuk memasuki server Eropah sahaja, tanpa mengira mereka yang mencuba untuk menukar server ke server daripada zon lain.
Bahkan, terdapat beberapa pemain yang mendedahkan masa menunggu yang sangat lama.

Now we’re playing an MMO pic.twitter.com/ilDB2pio2s
— Mama Vitelli (@jessevitelli) September 28, 2021

Pembangun melalui laman Twitter New World, mengucapkan ribuan terima kasih buat pemain sebelum menyatakan bagaimana mereka akan menyelesaikan isu masa menunggu yang lama ini.

Read an update regarding New World Launch #NWstatus
📍 https://t.co/KklxZUYlzf pic.twitter.com/5czKf72Tbw
— New World (@playnewworld) September 28, 2021

Pasukan pembangun sedang membuka beberapa server tambahan dan akan menambah kapasiti bagi server yang sedia ada. Fokus utama mereka buat masa ini adalah untuk memastikan semua dapat masuk dan nikmati permainan ini.
Bagi membolehkan pemain memasuki permainan tanpa rasa risau, New World akan membenarkan pemain untuk menukar lokasi karakter mereka ke server yang lain secara percuma untuk dua minggu.
Artikel ini diterjemah daripada IGN SEA. Untuk artikel penuh sila layari SINI.


New World mula menghalang pemain untuk menghasilkan karakter baru di dalam server yang padat bagi mengurangkan masa beratur.
Melalui satu kemaskini mereka di Twitter, pembangun MMO itu mengumumkan mereka kini sedang membangunkan satu sistem baru bagi membantu untuk menguruskan kapasiti server.
“Apabila server itu penuh, server itu akan dikelabukan dengan mesej ‘Pembuatan karakter dinyahdayakan bagi menghalang server daripada populasi berlebihan’,” kata Amazon Games.
Dengan perubahan ini, pemain baru akan mempunyai bilangan server yang minima boleh diisertai. Selain itu, pembangun juga menyatakan perubahan ini takkan memberi kesan terhadap pemain sedia ada dan mereka boleh main seperti biasa.

We are implementing a new feature to indicate if a world is full.
You can check if a world is full on the server status page!
🧭 https://t.co/ApBPXyPC90 pic.twitter.com/ai8GzNmQ1y
— New World (@playnewworld) October 2, 2021

Bagi yang mahu cuba untuk masuk ke dalam permainan, anda boleh memeriksa kapasiti terkini server di SINI.
Sejak pelancaran, Amazon Games menghadapi isu kapasiti di seluruh server New World. Jadi buat masa ini mereka menyarankan untuk pemain baru masuk ke server yang lebih sedikit kapasiti buat masa ini sementara mereka menyelesaikan isu ini.
Minggu lalu, New World menjadi permainan paling kerap dimainkan untuk tahun 2021 di Steam dengan menerima jumlah pemain yang tinggi pada satu masa. Semalam, direkodkan ia kini mempunyai jumlah pemain seramai 913,634.


Organisasi e-sukan dari China, Newbee dan lima pemainnya, Moogy, AQ, Wizard, Faith dan Waixi dikenakan ban seumur hidup dari menyertai mana-mana acara e-sukan yang dianjur dan dikendalikan oleh Valve (pembangun Dota 2) kerana match fixing.
Difahamkan, dalam satu perlawanan pusingan kelayakan StarLadder ImbaTV Dota 2 Minor pada Februari lalu.
Newbee dalam perlawanan tersebut dikatakan ‘membayar’ pasukan lawan, Avengers untuk kalah. Mereka juga menafikan sebarang tuduhan dan memfailkan saman. Setahun kemudian, pihak berwajib membuka kembali kertas siasatan dan mendapati mereka bersalah.

Reason: Match fixing.
— Wykrhm Reddy (@wykrhm) January 3, 2021

Pemain-pemain ini juga mendaftar dengan nama pasukan baru, Ink Ice bagi mendapat jemputan ke kejohanan Dota Pro Circuit 2021 di China. Namun, Valve segera ambil tindakan mengenakan ban.
Aq, Wizard dan Waixi adalah pemain yang sedang meningkat naik manakala Faith pula adalah veteran, memenangi The International 2 bersama Invictus Gaming dan Moogy pula dapat tempat kedua bersama Newbee di The International 7 bersama Newbee.
Ban seumur hidup ini pastinya sangat memberi kesan pada karier mereka dalam Dota 2. Tidak mustahil juga mereka akan bersara tak lama lagi.
Ikuti kami di Facebook, Twitter dan Instagram. Saksikan kami di YouTube.
Foto: ONE Esports


Pada mulanya, PlayerUnknown’s Battlegrounds lah yang membawakan pengalaman Battle Royale ke dalam industri gaming. Tapi ia diperhebatkan lagi apabila Fortnite melonjakkan genre itu kepada golongan sasar (mainstream). Fenomena itu tak menunjukkan kadar yang perlahan pun tapi peningkatan dari masa ke semasa.
Walaupun genre Battle Royale ini sampai kepada golongan sasar, bukan bermakna rata-rata pemainnya adalah pemain kasual. Dalam laporan terbaru, pemain genre Battle Royale dikatakan membelanjakan wang yang banyak untuk permainan video pilihan mereka.
Mengikut laporan dari Newzoo, 88% dari pemain Battle Royale membelanjakan duit untuk gaming. Sementara itu, hanya 75% saja yang bermain permainan multi-pemain yang kompetitif dan tradisional – seperti Call of Duty, Overwatch, Rocket League, dan Rainbow Six Siege didapati membelanjakan wang untuk in-app-purchase.
Perbelanjaan ini menunjukkan mereka bermain di kedua platform iaitu konsol dan PC. Lebih 30% pemain Battle Royale bermain di konsol untuk 6 jam atau lebih dalam seminggu dan hanya 25% dari pemain game kompetitif bermain dengan jangka waktu itu di platform sama.
Di PC, ada gap yang sama dengan 40% pemain Battle Royale bermain lebih 6 jam dalam seminggu dan 32% pula mewakili pemain game kompetitif lain.
Tambahan dari berbelanja dan bermain dengan lebih lama, mereka juga menonton dengan lebih masa. Newzoo mengesahkan 80% dari pemain Battle Royale akan menonton strim dan e-sukan, dengan 28% menonton lebih dari sekali dalam sebulan. Hanya 19% pemain game kompetitif lain memfokuskan kepada e-sukan pada kadar sama.
Laporan ini menunjukkan pemain bukan saja bermain secara kasual, mereka juga berbelanja dengan banyak, bermain dengan waktu lama, menonton strim berterusan dan membuat content untuknya.
Sumber: Comicbook


Laman sesawang mod terbesar Nexus Mods kini ingin memberi kemudahan untuk para gamers di luar sana memuat turun dan memasang mod ke dalam permainan video yang mereka main.
Nexus mod yang terkenal dengan pilihan mod Skyrim, Monster Hunter World, Fallout, The Witcher dan pelbagai lagi permainan video.
Sebanyak 1335 permainan video yang mempunyai komuniti mod sendiri yang akan sentiasa memberi nafas baru untuk permainan video anda.
Ia juga akan memperkenalkan sistem Collections baharu yang akan memudahkan orang untuk muat turun mods yang terdapat di arkib.
Nexus Mod inginkan kemudahan untuk semua orang di dalam dunia modding permainan video.

“Kami mahu semua orang berasa seronok dengan hobi yang mendekatkan semua pemain sejak penubuhan laman sesawang dan komuniti kami dari 20 tahun lepas.”
Muat turun dan memasang mod ke dalam permainan video yang anda main nampak susah dan menakutkan.
Tetapi Nexus mempunyai Vortex manager yang lebih menyenangkan semua pihak untuk menyusun dan menyimpan sendiri mod-mod yang telah dimuat naik.
Nexus masih belum mengumumkan lagi tarikh sistem Collections ini akan dilancarkan tetapi dijangka pada akhir tahun ini.


Platform Facebook Gaming kini makin popular dan sering digunakan oleh streamer di luar sana untuk memperolehi mata pendapatan buat mereka.
Ada juga yang melakukan pekerjaan itu secara sepenuh masa dan ada yang sekadar membuat penstriman sebagai mata pencarian sampingan.
Pemain bola sepak terkenal dari Brazil iaitu Neymar turut berkecimpung di dalam bidang ini.

Menurut beliau, bermain game itu adalah salah satu minatnya selain bermain bola dan beliau tidak sabar untuk berkongsi kegembiraan itu bersama peminat.

Melalui pautan video di atas, Neymar memulakan penstriman pertamanya dengan permainan Squid Game dan juga Counter Strike: Global Offensive.
Penstriman itu berlangsung selama 4 jam. Adakah kita akan dapat melihat lebih ramai pemain bola sepak di luar sana yang akan melakukan perkara yang sama seperti neymar?
Jika anda belum mengikuti Neymar, pastikan anda klik follow di page Neymar Jr. sekarang.
Sumber dan foto: Neymar Jr.


Ni No Kuni Crossworlds merupakan permainan yang sangat cantik dan boleh dikatakan antara permainan video gacha terbaik setakat ini dibelenggu kripto.

Dikatakan pay-2-earn, Netmarble tidak malu untuk mempromosikan pemasaran mereka dengan wallet kripto Marblex.
Pemain boleh menggunakan in-game item untuk ditukarkan kepada Territe Tokens yang anda boleh tukarkan ke Marblex dan ditukarkan ke kriptowang lain.

Malah di laman sesawang itu tanpa segan silu banyak mempromosi perkara ini kepada pemain lain.
Netmarble juga telah membuat pelan untuk NFT seterusnya.
Pemain juga memberi tindak balas apabila kelebihan ini sangat-sangat memberatkan pemain yang banyak menggunakan wang untuk permainan ini.
Kripto dikatakan minimal dalam permainan ini namun anda boleh membeli hampir semua slot terbaik dan pets terbaik yang ada dalam Ni No Kuni.
Gacha semestinya satu perkara yang agak kontroversi, tetapi ditambah pula dengan kriptowang sudah pasti akan membawa masalah dan perkara yang tidak diingini nanti.
Jadi persoalannya nanti adakah ini langkah terbaik?


Pembangun Pokemon Go mengumumkan satu set perubahan dan rancangan masa hadapan berikutan keluhan pemain terhadap perubahan berkaitan penularan virus COVID-19.
Selepas mengumumkan bahawa radius interaksi untuk PokeStops dan Gyms akan dikekalkan pada jarak 80 meter dan bukan 40 meter yang dicadangkan sebelumnya, Niantic juga mengatakan bahawa mereka bercadang untuk melancarkan bonus bermusim pada peringkat global, dan bukan mengikuti negara.
Niantic juga menetapkan rancangan untuk terus berhubungan dengan komuniti melalui kemaskini serta perbualan dengan pemimpin komuniti.
Mereka akan mula mengeluarkan kemaskini setiap bulan bermula bulan Oktober.
 Kemaskini itu akan menerangkan rancangan syarikat tersebut seperti keutamaan semasa, acara, dan ciri yang dirancang untuk Pokemon GO. Selain itu, halaman Known Bugs di laman web Pokemon GO akan dikemas kini untuk menerangkan status pepijat lebih jelas.
Berikutan kekecewaan mengenai radius interaksi PokeStops dan Gyms diturunkan, Niantic berhubung dengan 30 pemimpin komuniti dari seluruh dunia. Niantic berhasrat untuk meneruskan perbualan ini secara berkala.
Steve Wang, penerbit eksekutif Niantic mengeluarkan kenyataan yang berbunyi “Kurangnya komunikasi mengenai radius interaksi PokeStop dan Gym tidak ditangani dengan baik dari pihak kami, dan ini adalah pengalaman berharga tentang bagaimana untuk lebih terlibat dengan pemain kami,”
Steve Wang juga berharap pemain akan terus keluar dan bermain Pokemon GO selepas radius dikekalkan pada 80 meter.
Beliau berkata “Kami masih yakin akan kepenting mencari tempat dan perkara menarik di dunia nyata, dan kami tidak mahu melupakan perkara itu. Pasukan kami di Niantic ingin mengembangkan kaedah baru yang memberi ganjaran kepada pemain hasil meneroka dan bersenam di dunia nyata.
“Kami juga mempunyai idea baru untuk diterokai dan kami berharap dapat berkongsi lebih banyak lagi dalam beberapa bulan akan datang,” katanya.
Selain itu, pengalaman Niantic menguruskan tetapan di New Zealand sebagai tindak balas terhadap penutupan negara mendorongnya untuk meninggalkan pendekatan per negara dan memilih perubahan secara global. Bermula dengan Season of Mischief, semua bonus akan ditetapkan pada peringkat global dan terikat secara langsung dengan musim dalam permainan.
Niantic mengaplikasikan perubahan yang drastik demi memudahkan pemain sewaktu saat-saat genting dalam penularan wabak COVID-19. Perubahan ini diterima dengan penuh semangat oleh komuniti kerana ia bukan sahaja membenarkan bermain semasa kuarantin, tetapi juga membuka permainan kepada pemain kurang upaya.


The Fortnite Team kali ini mengumumkan permainan battle royale itu akan membawa Nick Fury ke pulau Fortnite sebagai sebahagian daripada set S.H.I.E.L.D mereka.

Di samping pakaian bertema Nick Fury, pemain juga akan membeli barangan yang bertemakan Marvel di dalam Item Shop, termasuk F.I.E.L.D Pack Back Bling, Director’s Scythe Pickaxe dan First-Strike Infiltration Glider.
Pemain juga diberi pilihan sama ada untuk membeli barangan-barangan itu secara berasingan atau membelinya set penuh dengan Nick Fury Bundle. Dengan pembelian ini, sama ada secara berasingan atau set penuh, pemain akan mendapat skrin memuatkan Quinjets in Flight.
Artikel ini diterjemah dan disunting daripada IGN SEA.


Nicolas Cage akan hadir ke Dead by Daylight tidak lama lagi.
Beliau antara pelakon Hollywood yang dikenali ramai dari filem kegemaran ramai sehingga filem dikritik ramai dari genre komedi, romantik, aksi sehingga seram.
Buat pertama kali Nicolas Cage akan menyertai dunia permainan video malah beliau juga akan menjadi salah seorang karakter Survivor.

It’s the performance of a lifetime.
Dead by Daylight: Nicolas Cage. Coming to a realm near you.
 Learn more on July 5th. pic.twitter.com/A96yvZPYpt
— Dead by Daylight (@DeadbyDaylight) May 17, 2023

Beliau juga akan menggunakan suara sendiri untuk karakternya.
Nicolas Cage akan hadir ke Dead by Daylight mulai 5 Julai ini.


Pada tahun 2017, Yoko Taro menggegarkan dunia permainan video dengan karyanya Nier Automata. Judul tersebut memperoleh skor tinggi daripada banyak pengulas. Ia menjadi jauh lebih popular daripada Nier, judul yang dilancarkan sebelumnya.
Pada 29 Mac 2020, Square Enix mengumumkan Nier Replicant ver.1.22474487139… (ya, itu tajuk sebenar permainan video ini). Yusuke Saito, penerbit Square Enix, menerangkan bahawa ia bukan sebuah remake tetapi sebuah versi tambah baik (version up).

Ia dipanggil versi tambah baik kerana ia akan mengandungi:

Lakonan suara penuh untuk dialog
Kandungan baharu
Muzik baharu
Kemungkinan juga sebuah pengakhiran baharu

Ramai peminat Nier Automata terlepas peluang untuk main Nier kerana ia dilancarkan pada tahun 2010 untuk PlayStation 3 (PS3) dan Xbox 360. Satu perkara unik tentang Nier ialah ia dilancarkan dalam dua versi berbeza: Nier Gestalt dan Nier Replicant.
Dalam Nier Gestalt, anda bermain sebagai seorang bapa yang perlu mencari ubat untuk menyembuhkan anaknya yang sakit. Dalam Nier Replicant pula, jalan ceritanya sama tetapi anda bermain sebagai seorang abang yang cuba menyelamatkan adiknya yang sakit.
Sebagai seorang yang pernah main Nier dan sangat menyukainya, penulis merasa sangat teruja dengan pengumuman ini. Nier memang layak diberikan nafas baharu agar ia dapat dialami oleh lebih ramai pemain.
Pada waktu ini, Nier Replicant ver.1.22474487139… masih belum diberikan tarikh pelancaran. Ia sedang dibangunkan oleh Toylogic dengan kerjasama bersama Square Enix dan Platinum Games (pembangun Nier Automata) untuk PC (Steam), PlayStation 4 (PS4), dan Xbox One.
Sumber: PC Gamer
Ikuti kami di Facebook dan Instagram.
Saksikan kami di YouTube.


Square Enix telah mengeluarkan sebuah trailer permainan baharu untuk permainan Nier Replicant ver.1.22474487139… yang akan dilancarkan pada 23 April tahun ini. Trailer ini bertempoh sekitar 9 minit.
Para pemain Nier versi asal semestinya mengenali kawasan bandar Facade yang dipertunjukkan dalam trailer ini. Kawasan-kawasan dalam Barren Temple juga dipertunjukkan bersama beberapa babak pertarungan.

Trailer ini berakhir dengan sebuah pertarungan bos dan tamat apabila watak Kaine muncul untuk membantu watak utama mengalahkan bos tersebut.
Nier Replicant merupakan remaster permainan Nier yang dilancarkan pada tahun 2010. Selain daripada penambahbaikkan kualiti grafik, pelakon-pelakon suara asal juga kembali untuk merakam semula dialog mereka.
Permainan ini akan dilancarkan untuk PC, PlayStation 4 (PS4), dan Xbox One pada 23 April ini.
Ikuti kami di Facebook dan Instagram.
Saksikan kami di YouTube.


Game mobile buatan Malaysia kini telah meluncur masuk ke pasaran antarabangsa.
Nightstream merupakan sebuah game mobile endless runner (larian tanpa had) bertemakan sains fiksyen dibangunkan oleh Streamline Studios yang dilancarkan pada September tahun lepas.

Dalam game ini, korang akan mengambil peranan sebagai Runners berhadapan dengan syarikat Metronite yang berniat jahat untuk memanipulasi data misteri dipanggil sebagai Nightstream.
Apa yang menarik tentang game ini yang membezakan antara konsep endless runner lain adalah korang boleh pusing dan terapung secara 360 darjah dan kumpul orb atau power-up untuk membantu korang mengelak daripada roket dan drone musuh serta merungkai misteri Nightstream.
Korang boleh main sebagai pelbagai jenis Runner (dari kiri): Asteria, Leto, Roxy, Song Wen, Zara & Leon
Nightstream menampilkan penceritaan unik menggunakan ilustrasi komik dan membolehkan korang memilih pelbagai Runner yang mempunyai kisah tersendiri seperti Zara, Roxy, Leto dan ramai lagi.
Streamline Studios memberikan penaiktarafan gameplay, karakter bersama kostum baru, mod permainan baru iaitu Story Mode & Nightstream Mode serta korang boleh bersaing dengan rakan-rakan korang untuk menduduki tangga tertinggi dalam carta leaderboard dan sistem ranking untuk versi antarabangsa.
Sejak dari pelancaran, Nightstream telah membolot anugerah SEA Game Awards dalam kategori Best Technology semasa Level Up KL 2018 dan banyak lagi.
Baca lagi: Penerbit dan programmer Nightstream bercakap tentang penjenamaan semula Nightstream, pembangunan gameplay tanpa kawalan joypad dan cabaran untuk seimbangkan permainan.
Dalam review kami, Nightstream menonjolkan game endless runner dilengkapi dengan penceritaan komik asli, permainan mantap dan pantas bersama-sama Runner sambil mendengar runut muzik yang futuristik.
Luncur masuk ke dunia Nightstream di Android dan iOS sekarang. Untuk maklumat lanjut, korang boleh ikuti Facebook rasmi Nightstream di sini.


Semalam, Media Prima Labs dan Streamline Games akhirnya melancarkan permainan mudah alih, Nightstream!
CEO Media Prima Digital, Rafiq Razali (dua dari kanan) bersama CEO Streamline Studios, Alexander L. Fernandez (tengah).
Kalau korang biasa dengan permainan Temple Run, Nightstream adalah permainan dengan konsep hampir serupa tapi dengan lebih banyak cabaran! Menariknya, korang boleh memainkan pelbagai karakter dengan skins dan papan luncur mereka yang bukan saja digunakan di permukaan jalan tapi juga dinding dan siling.
Selain itu, setiap karakter ini mempunyai personaliti, motivasi dan tema muzik yang tersendiri jadi setiap satunya berlainan.
Berbeza dengan permainan lain, Nightstream adalah endless runner yang mempunyai kisah bertemakan buku komik dengan genre sci-fi. Ia menampilkan beberapa pelari, pasukan penentang yang perlu melawan kuasa jahat iaitu Metronite Corporation.
Antara elemen lokal di dalamnya ialah Zara, wanita berhijab ditampilkan dalam permainan mudah alih. Bukan hanya Zara, banyak lagi karakter yang mempunyai latar belakang Malaysia akan ditambah!
Ketua Pegawai Eksekutif Media Prima Digital, Rafiq Razali teruja dengan kolaborasi bersama Streamline Games selain menyasarkan 1 juta muat turun untuk permainan ini.

“Mereka adalah pembangun bertaraf AAA dengan rekod yang memberangsangkan dalam membangunkan permainan video. Dengan adanya Streamline Games yang memfokuskan pada pembangunan game, kami boleh gunakan kepakaran kami sebagai syarikat media bersepadu terbesar di Malaysia untuk mempromosikan Nightstream ke pasaran lebih meluas,” – Rafiq Razali
“Nightstream adalah permainan runner generasi seterusnya. Saya tak sabar nak melihat penerimaan rakyat Malaysia terhadap permainan ini. Kami meletakkan sepenuh perhatian untuk mekanisme permainan dan berharap pemain akan menikmatinya,” – Penerbit Bersekutu Nightstream, Izzal Imaani.

Baca lanjut: Review Nightstream Daripada Kami
Sejak dilancarkan pada 15 September lalu, Nightstream dah pun dimuat turun sebanyak 6,000 kali. Nak main? korang dah boleh mula muat turun Nightstream sekarang!
iOS: Klik SINI
Android: Klik SINI


Dalam kebanjiran pelbagai game mobile di Google Play dan App Store, game development haruslah terbuka dengan cabaran untuk menghasilkan game menarik dengan rekaan dan gameplay yang menyeronokkan tanpa membosankan pemain.
Nightstream merupakan sebuah game mobile dibangunkan oleh Streamline Studios berunsurkan endless runner (larian tanpa henti) seperti korang pernah lihat dalam Temple Run dan Subway Surfers tetapi mempunyai keunikan yang tersendiri.

Apa yang membezakan Nightstream antara game larian tanpa henti lain adalah kawalan bebas 360 darjah diberikan kepada pemain untuk meluncur, terapung dan melompat ke seluruh kawasan bagi mengumpul pelbagai jenis orb dan powerup tanpa terikat dengan satu arah sahaja.
Untuk memastikan permainan Nightstream sentiasa menyeronokkan, kami berbual dengan produser Streamline Games, Izzal Amaani dan programmer, Oliver Clency Yeung untuk membincangkan bagaimana mereka memberi nafas baru kepada Axon Runners serta mencari keseimbangan gameplay di skrin sesentuh telefon pintar.
MGO: Berapa lama korang ambil masa untuk bangunkan Nightstream?
Oliver: Nightstream mengambil masa 1 tahun setengah untuk siap. Ia mengambil masa beberapa bulan untuk menghasilkan prototaip game. Selepas semua sistem berfungsi, kami cuma perlu membuat setiap level menjadi gempak dan memberi ruang kepada pemain untuk menggunakan skema kawalan game sepenuhnya.

MGO: Saya lihat Nightstream tiada kawalan d-pad atau joypad di skrin yang lazimnya digunakan dalam game MOBA seperti Mobile Legends dan sebagainya. Kenapa tidak masukkan kawalan ini?
Oliver: Sebab utama kami tak masukkan adalah untuk memberikan kejelasan (visibility & clarity) terus kepada pemain. Sebelum ini, kami dapati rekaan user interface (UI) Nightstream banyak mengambil ruang skrin. Selepas lakukan beberapa uji main (playtest), pemain lebih suka skrin dalam keadaan minimal. Sekarang kami cuma ada butang pause, penunjuk skor dan penanda koleksi orb. Semasa kami reka kembali, kami pastikan skrin itu tidak terlalu semak. Cuma pemain tertumpu bermain ke skrin sahaja.
Izzal: Pada permulaan rekaan game ini, sebenarnya kami letak banyak butang untuk powerup (kuasa khas) seperti shockwave & sebagainya di UI game itu. Selepas banyak buat playtest, baru kami sedar yang pemain tak tekan pun butang powerup itu. Mereka cuma fikir apa yang akan datang seterusnya di skrin jadi butang-butang itu sebenarnya menghalang pemain. Oleh itu, kami semua sebulat suara memutuskan untuk buang segala butang yang menyekat visual pemain dan berikan sebanyak ruang mungkin kepada pemain.

MGO: Berapa banyak playtest korang jalankan dan berapa lama tempoh diambil untuk seimbangkan game ini?
Oliver: Seingat saya, ada satu tahap itu kami pernah jalankan 2 playtest dalam satu minggu. 2 playtest itu dibahagikan kepada pemain baru yang langsung tak pernah main game ini dan pemain veteran. Melalui cara ini, pemain baru memberikan maklumbalas segar manakala pemain lama menyatakan komen terperinci untuk setiap pengubahsuaian yang dilakukan dalam game ini.
Izzal: Ketika itu, kami sudah hampir ke pelancaran dan semua orang tengah bertungkus lumus untuk keluarkan game ini. Namun, saya masih tak menerima input atau data yang mencukupi untuk ketahui jika projek ini menuju ke arah betul ataupun tidak. Lalu, saya membuat keputusan untuk mengadakan 2 playtest dalam satu minggu walaupun saya tahu satu playtest pun cukup susah untuk kendalikan.
Oliver: Ya, saya ingatkan Izzal sudah jadi gila. Kalaulah kami beritahu kepada studio game lain yang kami buat 2 playtest pada 2 bulan sebelum pelancaran game, mereka akan tentu cop kita buat kerja sewel tetapi semua ini benar-benar membantu proses development game ini. (gelak)
Izzal: (gelak) Tetapi, kami harus lakukan 2 playtest ini. Kami rombak balik rekaan UI, tukarkan powerups dan skema kawalan gameplay serta banyak peningkatan berpunca daripada playtest konsisten ini. Satu sesi playtest boleh mencecah sehingga 6 jam dalam satu hari.
Pada bahagian programming pula, kami harus melaksanakan segala perubahan untuk game ini dengan sebaik mungkin dan juga memastikan elemen baru ini tidak rosakkan komponen lain wujud dalam game. Jadi, inilah cabaran paling besar untuk saya sebagai seorang programmer.
Sumber: Blog Streamline Media Group
MGO: Kehadiran Nightstream ini sebenarnya olahan daripada Axon Runners, sebuah IP asal Streamline Studios yang dibangunkan dengan kerjasama Coca-Cola Content Factory pada tahun 2012. Berapa banyak perubahan baru korang terapkan dalam Nightstream berbanding game asal, Axon Runners?
Izzal: Rasanya banyak juga kami tukar. Seperti apa yang saya kata sebelum ini, kerangka asal dan idea itu sudah tersedia tetapi pelaksaan masih belum mantap lagi. Kami lihat Axon Runners secara teliti terlebih dahulu dan ada tiga permasalahan iaitu skema kawalan, kebolehan powerup dan UI, pengubahsuaian karakter dan keseluruhan game itu dimainkan.
Untuk Nightstream, perkara utama kami fokus dan terapkan adalah pergerakan kawalan gameplay seimbang yang tidak betul-betul dipertingkatkan dalam Axon Runners. Sebagai contoh, pemain kini boleh gunakan dua jari sekarang dalam Nightstream berbanding satu jari sahaja untuk kawal karakter. Ini semua adalah hasil daripada playtest kami jalankan apabila kami semak semula input yang diberikan oleh pemain yang bermain menggunakan dua jari.
Dari kiri: Flava menemuramah Izzal dan Oliver untuk video Geek-A-Byte akan datang yang memfokuskan Nightstream. Nantikan video baru kami!
MGO: Bagaimana korang hasilkan pengalaman gameplay Nightstream laju tapi pada masa yang sama, tidak terlalu senang atau susah kepada pemain?
Oliver: Pegangan utama game ini ialah ianya susah tetapi adil. Jika korang mati dalam game, kami mahu pemain sedar dan faham akan kesilapan korang lakukan seperti lompat terlalu awal atau terlalu rapat ke dinding. Kami melaksanakan sistem checkpoint iaitu direka untuk tidak menyusahkan pemain sekiranya korang mati dan tak perlu ulang kembali level dari permulaan. Melalui cara ini, mereka boleh berlatih dan ketahui apa silap mereka sehingga mereka berjaya mengatasinya.
Izzal: Ramai daripada kami (di Streamline Studios) adalah pemain tegar yang sukakan game mencabar kemampuan diri tetapi pada masa yang sama, ia memberikan pengalaman adil dalam gameplay seperti Dark Souls yang mana pemain harus tahu cara yang betul untuk mengalahkan bos. Sistem checkpoint dalam Nightstream ini pula memberi peluang kepada pemain untuk belajar dari kesilapan dan perbaiki cara permainan seperti arah mana pemain sepatutnya lompat, elak dan sebagainya.

Dalam review kami, Nightstream memecah benteng genre endless runner dengan memberi kawalan luncur 360 darjah laju di atas tangan pemain dengan persembahan cerita melalui gaya komik sains fiksyen di Metronite City bersama runut bunyi futuristik.
Streamline bakal melancarkan kostum baru untuk Leto, Asteria, Roxy dan Zara sempena musim Krismas ini. Nightstream boleh dimainkan secara percuma di Android dan iOS.


Pasukan Free Fire Thailand, Nigma Galaxy dinobatkan sebagai juara baharu Liga Pro Thailand musim ketujuh selepas tamat peringkat Grand Final pada 16 Oktober yang lalu.
Pasukan itu dikenali sebagai Bluewave Chonburi sebelum dimiliki oleh organisasi antarabangsa, Nigma Galaxy pada bulan Julai lepas.
Nigma Galaxy bermula agak perlahan di liga apabila sekadar berpuas hati di kedudukan keempat dengan 574 mata keseluruhan.
Walaubagaimanapun, pasukan itu mula menunjukkan taring pada Grand Final selepas mengumpul tujuh Booyah dan 236 mata keseluruhan, meninggalkan juara musim lepas Evos Phoenix 88 mata di hadapan.
Pada musim lalu, pasukan itu sekadar menduduki posisi ketujuh peringkat liga tetapi berjaya layak ke Grand Final melalui Play-Ins di mana Bluewave Chonburi merebut slot teratas iaitu juara Play-Ins.
Malangnya, pada Grand Final pasukan itu berkedudukan kelapan keseluruhan.
Musim ini, pasukan yang dijenamakan semula kepada Nigma Galaxy bakal menjadi perwakilan dari negara ‘sang juara’, Thailand ke Siri Dunia Free Fire Bangkok pada November ini.
Berikut adalah pemain pasukan Nigma Galaxy yang akan berentap di FFWS 2022 November:

Rattapong Rompochai (Dew)
Thinnabat Chalongkul (Stop)
Sittinon Kongkamnerd (Daren)
Sitthichai Khunachon (Caramel)
Theepaphorn Sarapap (Kapom)
Titipong Chaitip (FiwGod)
Jurulatih- Kasama Wongsoongnoen (Xpension)

Siri Dunia Free Fire Bangkok bakal membuka tirai dari 25 November hingga 26 November. Sebanyak 17 pasukan yang dijangka bakal tiba pada edisi kali ini bagi merebut kejuaraan yang menawarkan hadiah wang terkumpul kira-kira RM 9,274,996 (AS$ 2,000,000).


Team Nigma adalah pasukan yang ditubuhkan oleh bekas barisan pemain Team Liquid selepas sahaja mereka mendapat tempat kedua di The International 2018.
Semenjak ia ditubuhkan, pasukan itu adalah pasukan pertama yang berjaya meraih penaja dari syarikat penerbangan utama iaitu Etihad Airways.
Team Nigma meneruskan lagi perjuangan mereka di dalam bidang e-sukan dengan penggabungan organisasi mereka bersama Galaxy Racer.
Kini, mereka mengumumkan divisi baru untuk organisasi mereka iaitu divisi Mobile Legends: Bang Bang. Pengumuman itu dibuat di dalam sebuah hantaran Instagram rasmi mereka.

View this post on Instagram

A post shared by Nigma Galaxy (@teamnigma)

Nigma Galaxy MLBB akan dianggotai oleh:

Pixie
Anna
Navillera
Alin
Crunchyy

Nampaknya Team Nigma memilih Indonesia untuk memasuki arena kompetitif e-sukan MLBB. Mereka tidak memilih barisan pemain lelaki sebaliknya dipenuhi oleh barisan pemain wanita.
Nampaknya arena kompetitif MLBB wanita di Indonesia akan lebih hangat dengan kehadiran pasukan ini.
Sumber: Team Nigma
Foto: WSL


GameTomo baru-baru ini melancarkan permainan video baru mecha Nimbus Infinity.

Dari permainan video Mobile Suit Gundam dan francais Super Robot Taisen, tema anime dan mecha tetap menjadi antara pilihan ramai peminat robot besar yang boleh berlawan dengan pedang besar atau tembakan laser bertubi-tubi.

GameCrafterTeam yang juga pembangun permainan video dari Thailand ini sudah menempah nama mereka dengan permainan video mecha Project Nimbus dan akhirnya dikeluarkan oleh GameTomo.

Nimbus Infinity adalah sekuel dan sekali lagi anda akan mengawal Battle Frame dan menjadi seorang watak protagonis yang bernama Taiyo Iwata yang berusia 17 tahun yang terpaksa menyertai peperangan mecha ini.
Permainan kali ini banyak memberi fokus kepada penerbanngan dengan kelajuan di mana anda akan berlawan di bandar-bandar futuristik sehingga ke angkasa lepas.
Nimbus Infinity kini boleh dimasukkan ke dalam wishlist di Steam.


Nimo TV ialah salah satu platform penstriman terbesar di Indonesia.
Mereka sudah mempunyai peminat yang tersendiri dengan jumlah penonton yang sangat ramai.
Terutamanya di Indonesia, peminat untuk permainan mudah alih Mobile Legends dan PUBG Mobile terlalu ramai. Hampir semua streamer terkenal akan bersiaran langsung di Nimo.
Pemain PUBGM Malaysia, Draxx atau nama sebenarnya Abdul Azim Ikromi Abdul Rashid, juga sempat melakukan penstriman di Nimo TV tempoh hari.
Meskipun Nimo TV cukup terkenal di Indonesia, tetapi pada dua bulan yang lepas ia mengumumkan untuk berhenti beroperasi kerana sekatan yang dikenakan oleh kerajaan China.
Namun, kini terlihat Nimo TV seperti akan kembali beroperasi semula.
Menerusi sebuah hantaran Instagram nimotv_id, mereka sedang merekrut semula streamer untuk permainan mudah alih PUBG Mobile.

View this post on Instagram

A post shared by Nimo TV Indonesia Official (@nimotv_id)

Mereka membuka pendaftaran kepada para strimer PUBG Mobile bermula 1 Jun sehingga 30 Jun ini.
Buat masa ini, Nimo TV hanya merekrut streamer dari permainan PUBG Mobile dan GTA V sahaja.
Adakah ini langkah-langkah awal buat Nimo TV kembali beroperasi? Sama-sama kita nantikan.
Foto: Google Play Store


Platform penstriman terkenal di Indonesia iaitu Nimo TV kini mengumumkan penutupan operasi mereka di Indonesia.
Difahamkan, hal ini terjadi kerana syarikat Huya yang memiliki Nimo TV sudah beberapa kali dikenakan sekatan oleh kerajaan China.
Antara sekatan yang dikenakan adalah menghadkan kadar masa streaming dan gaming kepada remaja di bawah usia 18 tahun.
Penutupan operasi Nimo TV terjadi kerana Tencent selaku pelabur di dalam syarikat itu membuat keputusan untuk menarik diri oleh kerana sudah banyak sekatan dari kerajaan China dilakukan.
Ramai pemain profesional yang menggunakan platform itu untuk melakukan streaming.
Adakah dengan penutupan operasi ini, mereka akan beralih ke platform lain seperti Youtube, Facebook Gaming? Sama-sama kita nantikan.
Terdahulu, Nimo TV mula bertapak di Indonesia pada tahun 2019 dan platform itu semakin popular dengan kehadiran ramai pemain profesional.
Malah, pemain profesional PUBGM tempatan, Azim Ikromi atau Draxx turut stream di platform itu.
Sumber: Esportsinsider


Draxx adalah pemain profesional PUBG Mobile untuk pasukan SEM9.
Terdahulu, Draxx membuat keputusan untuk melanjutkan streaming ke platform Nimo TV selepas kontraknya bersama Facebook Gaming tamat Februari lalu.
Draxx juga tidak menyangka penstrimannya di platform Nimo TV mendapat sambutan yang luar biasa.
Namun begitu, Nimo TV kini menutup operasi mereka di Indonesia akibat sekatan demi sekatan dikenakan oleh kerajaan China.
Bertanya tentang apa hala tuju Draxx selepas ini, pihak kami menemu bual Kevin, Ketua Pengarah Eksekutif (CEO) SEM9.
Menurut Kevin, pihaknya masih lagi sedang mencari platform lain untuk digunakan oleh talent mereka.
“Kami masih di dalam fasa mencari platform lain yang sesuai untuk talent kami (Draxx) seperti Youtube, Tiktok dan Twitch,” katanya.
Platform manakah yang anda rasa Draxx akan beralih selepas Nimo TV menutup operasi mereka? Nyatakan di ruangan komen.
Foto: Draxx


Ninja adalah penghibur penstriman langsung (streamer) yang paling banyak menerima pendapatan pada tahun 2019 mengikut laporan Forbes.
Pemilik nama Tyler Blevins itu meraih sebanyak AS$17 juta (RM70 juta), diikuti oleh Felix ‘PewDiePie’ Kjelberg dengan pendapatan sebanyak AS$15 juta. Walaupun bukan sepenuh masa tapi PewDiePie tetap berjaya menggalas kedudukan nombor dua dalam senarai.
Pendapatan ini adalah sumber dari penciptaan kandungan, partnerships dan tajaan.
Senarai penuh ini menampilkan enam Youtubers dan empat penghibur penstriman langsung:

Tyler ‘Ninja’ Blevins – AS$17 juta
Felix ‘PewDiePie’ Kjellberg – AS$15 juta
Preston ‘Preston’ Arsement – AS$14 juta
Mark ‘Markiplier’ Fischback – AS$14 juta
Michael ‘shroud’ Grzesiek – AS$12.5 juta
Daniel ‘DanTDM’ Middleton – AS$12 juta
Evan ‘VanossGaming’ Fong – AS$11.5 juta
Sean ‘Jacksepticeye’ McLouglin – AS$11 juta
Timothy ‘TimTheTatman’ Betar – AS$8 juta
Nick ‘NICKMERCS’ Kolcheff – AS$6 juta

Bukan semua yang tersenarai ini 100% mencipta kandungan daripada gaming jadi Forbes meluaskan definisi gamers seperti Markiplier yang tidak begitu heavy gaming content.
Bercakap pasal Ninja, dia melakukan beberapa kerjasama antara Adidas, Red Bull, PSD dan bersama Mixer untuk strim secara eksklusif.
Ninja juga menerima skin tersendiri di Fortnite.
(Sumber: Reclaimthenet)


Tyler “Ninja” Blevins baru-baru ini kembali selepas berehat seketika dari penstriman.
Kini Ninja membuat pengumuman dia akan stream di semua platform iaitu Twitch, YouTube, TikTok, Facebook, Instagram, Twitter dan lain.
Hal ini menjadikan Ninja sebagai penstrimer popular yang membuat strim di hampir kesemua platform yang popular.

Pengumuman ini bermula apabila kontrak dua tahun bersama Twitch kini berakhir.
Ada juga yang mengatakan cara ini menggunakan masalah mental sebagai gimik untuk melakukan pasaran jenama Ninja.

That said, Ninja approached this terribly. The poorly acted mental health crisis thing was stupid and unnecessary. There are big issues with mental health in the streaming community and using it as marketing (poor marketing mind you) is a stain on an otherwise intriguing plan.
— Zach Bussey (@zachbussey) September 8, 2022

Mungkin ini cara terbaik untuk strimer dari dibelenggu masalah kontrak dari pelantar mereka dengan melakukan penstriman di banyak tempat?


Penghibur penstriman langsung, Tyler “Ninja” Blevins sebelum ini mencetuskan fenomena tersendiri di Twitch sebelum membuat keputusan meninggalkan platform itu untuk strim secara eksklusif di Mixer (Microsoft).
Dikhabarkan, dia dibayar sejumlah wang yang banyak. Mengikut laporan CNN, CEO Ader (agensi pengurusan talent yang bekerja dengan Ninja) iaitu Justin Warden mengatakan Mixer menawarkan Ninja antara AS$20 juta hingga AS$30 juta (RM122 juta) untuk penstriman beberapa tahun di platform itu. Tapi kedua-dua agensi (Microsoft dan agensi Ninja, Loaded) tidak mahu mengakui amaun itu.
Walaupun peminatnya lebih sedikit di Mixer (dari 14 juta di Twitch ke 2.8 juta di Mixer), bayaran lumayan dari Microsoft ini sebenarnya lebih berbaloi memandangkan Ninja menerima AS$10 juta dari Twitch pada 2018.
Bukan saja Ninja, tapi streamer lain yang mempunyai 100,000 juta concurrent viewers di Twitch boleh menerima sebanyak AS$10 juta juga. Mixer turut menambahkan talent baru mereka seperti Michael “Shroud” Grzesiek untuk meningkatkan populariti platform mereka.


Ninja in Pyjamas (NiP) baru-baru ini sudah mengumumkan pembabitan mereka di dalam kejohanan Wild Rift League 2022 dengan mengumumkan barisan roster Wild Rift China bagi Wild Rift League 2022: League of Legends Professional League (LPL) Qualifier.
Pengumuman ini dibuat selepas organisasi e-sukan berpangkalan di Sweden itu bergabung bersama sebuah organisasi e-sukan China, ESV5, pada 10 Ogos lalu melalui sebuah video di YouTube.

ESV5, kumpulan gabungan organisasi e-sukan eStar Gaming dan Victory Five yang akan disertai Ninja in Pyjamas untuk kejohanan LPL Qualifier tahun depan. Berikutan penggabunagn ini, penjenamaan semula pasukan Victory Five kepada Ninja in Pyjamas juga akan diadakan pada 2022.
Namun, masih tiada tarikh rasmi diumumkan.
Selain itu, pada 13 September, Ninja in Pyjamas melalui laman Twitter mereka mengumumkan barisan roster di bawah nama Victory Five untuk LPL akan datang.

It will take some time until LPL starts again, but our LPL Wild Rift team already started playing and is ranked second in their group! This is the year of Ninjas in Pyjamas. #GONINJAS #LPL pic.twitter.com/ejNKOmxixF
— Ninjas in Pyjamas – LoL (@NIPLoL) September 13, 2021

Buat masa ini pasukan mereka sedang bersaing di dalam peringkat Kumpulan untuk Wild Rift League 2022: LPL Qualifier.
Sumber: AFK Gaming


Antara streamer paling terkenal di dunia iaitu Tyler “Ninja” Blevins akan kembali bersiaran langsung di Twitch. Sebelum ini, beliau menandatangani perjanjian bersama Mixer, sebuah platform streaming yang diuruskan oleh Microsoft dan kini ia sudah dihentikan operasi.
Dalam masa beberapa minggu lepas beliau telah bersiaran langsung di YouTube dan juga Twitch. Ini membuatkan ramai peminat beliau tertanya-tanya apakah sebenarnya pilihan terakhir beliau.

A new chapter, only on @Twitch pic.twitter.com/cv2qFFFI0p
— Ninja (@Ninja) September 10, 2020

Nampaknya Ninja dan Twitch telah menandatangani satu perjanjian baharu dan beliau kini telah kembali ke platform yang menjadikan beliau antara streamer paling popular dalam industri ini.
Salah seorang streamer terkenal yang juga telah kembali ke Twitch selepas pulang dari Mixer ialah Michael “Shroud” Grzesiek. Ini mengukuhkan lagi kedudukan Twitch sebagai platfrom streaming nombor satu di dunia.
Ikuti kami di Facebook dan Instagram.
Saksikan kami di YouTube.


Penghibur dalam talian, Tyler “Ninja” Blevins yang terkenal dengan penstriman Fortnite kini umum kerjasama beliau dengan syarikat pakaian sukan, Adidas.
Ninja yang kini strim secara eksklusif di platform Microsoft, Mixer ingin menampilkan sesuatu yang baru dalam industri dengan menggabungkan fesyen dan juga permainan video. Walaupun tiada produk yang diumumkan, Ninja memuat naik video mengenai kolaborasi itu di akaun Twitter miliknya.

No shortcuts. Only long days. Never let anyone tell you that you can’t catch your dreams.
Choose your path. Put the TIME IN.
I’m humbled, and excited, to officially announce my partnership with @adidasoriginals
. https://t.co/B42gK4AoF5#createdwithadidas pic.twitter.com/PdAKnCflCD
— Ninja (@Ninja) August 27, 2019

Setakat ini, masih belum pasti apa jenis kerjasama akan dijalinkan. Bagaimanapun, melihat kepada latar belakang Adidas yang mempromosikan pakaian sukan, mungkin Ninja akan mempromosikan pakaian sukan baru sama ada jersi, kasut dan lain-lain.
Ini juga antara satu langkah yang baik bagi Ninja untuk mengembangkan pengaruh positifnya dalam e-sukan selain menunjukkan pakaian sukan tidak terhad kepada sukan konvensional tapi juga kepada e-sukan.
Sumber rujukan: Twitter
Untuk berita lanjut mengenai gaming dan e-sukan, ikuti kami di Facebook, Twitter dan Instagram.
Saksikan kami di YouTube.


Personaliti popular di Twitch, Ninja kini hadir dengan koleksi baru iaitu gamer hoodie.
Dalam satu ciapan di Twitter, hoodie tersebut akan mempunyai rekaan yang membolehkan anda memakai fon kepala. Ini membolehkan anda main game ataupun mendengar muzik tanpa mengubah kualiti audio.

I’ve always loved wearing my hood up with my headphones whether I’m traveling & listening to music or gaming. So excited to be releasing my patent pending hoodie that allows you to do either of those without changing your sound quality. TOMORROW NOON PST https://t.co/GbfYE4nQgV pic.twitter.com/xiDEI0sSo4
— Ninja (@Ninja) November 24, 2020

Mengikut laporan Soya Cincau, pakaian ini akan boleh dibeli bermula esok  (jam 4 pagi waktu Malaysia).
Salah satu ciri yang menarik pada hoodie ini adalah material digunakan yang mempunyai ruang di bahagian telinga untuk memastikan audio fon kepala boleh melepasi pakaian tanpa masalah.
Jika anda ingin menginginkan gamer hoodie ini, ia agak mahal, berharga sekitar RM245 dan hadir dalam warna merah, merah jambu, kelabu dan hitam.
Jangan lupa untuk layari laman web Team Ninja untuk membelinya.
Sumber rujukan: Soya Cincau


Nampaknya, penghibur penstriman langsung fenomena, Tyler “Ninja” Blevins kembali ke Twitch buat seketika selepas hampir satu tahun tidak aktif di platform tersebut.
Sebelum ini, Ninja menandatangani kontrak eksklusif bersama Mixer tapi semenjak platform itu ditutup, Ninja dibebaskan dari kontrak dan boleh memilih platform mana beliau inginkan.
Yang menariknya, strim Fortnite di Twitch beliau mencapai 100,000 penonton hanya dalam 15 minit ia berlangsung. Strim di Youtube pula kini mencecah empat juta tontonan.
Biarpun begitu, tidak ada sebarang berita jika Ninja ada bersetuju dengan tawaran bersama Twitch atau platform-platform lain. Dengan pertumbuhan Youtube dan Facebook Gaming, Ninja mempunyai banyak pilihan untuk mana-mana tawaran.
Sumber: TheVerge
Ikuti kami di Facebook, Twitter dan Instagram. Saksikan kami di YouTube.


Streamer fenomena, Tyler “Ninja” Blevins mencipta sejarah tersendiri hari ini apabila meraih 24 juta pelanggan (subscribers) di saluran Youtube miliknya.

We just hit 24 million subs on @YouTube Never in my life could I have dreamed of this support you all give me. Thank you 🙏🏼 #TimeIn #TeamNinja
— Ninja (@Ninja) July 24, 2020

Ninja adalah penghibur penstriman langsung yang sangat dikenali di Twitch menerusi strim-strim Fortnite yang melonjakkan lagi nama beliau dalam komuniti gaming. Ninja sebelum ini pernah berkolaborasi dengan jenama sukan seperti Adidas.
Beliau juga menjadi ikon e-sukan pertama yang ditampilkan di majalah ESPN.
Sebelum ini, Ninja berhenti strim di Twitch dan beralih ke Mixer dengan menandatangani kontrak lumayan bersama syarikat Microsoft itu. Namun, selepas Mixer dilaporkan ditutup, Ninja kini menjadi ejen bebas dan tidak terikat dengan mana-mana platform penstriman langsung.
Rata-rata video Ninja di Youtube mencatatkan lebih 1 juta tontonan dan sentiasa dimuat naik beberapa kali seminggu.
Anda boleh melihat kesemua videonya di saluran Youtube rasmi ini.


Ninja mungkin sudah spoilkan satu pengumuman paling besar buat peminat – menandatangi kontrak bersama Youtube.
Kita semua tahu Ninja menandatangani kontrak dengan Mixer pada tahun lalu, satu platform penstriman langsung keluaran Microsoft. Dengan pengumuman Mixer yang gulung tikar pada bulan lalu, Ninja kembali ‘berada’ di pasaran dan dibayar segala wang yang dijanjikan dalam kontrak.
Sejak itu, ramai yang terfikir bagaimana Ninja dan Shroud (seorang lagi penghibur penstriman langsung popular) akan memilih platform mereka seterusnya, sama ada Twitch, Youtube atau Facebook.
Ninja juga mempunyai pelanggan yang ramai di Youtube sebanyak 23 juta jadi spekulasi ini susah untuk dinafikan.

Ninja most likely signed to youtube, he currently has a test stream scheduled, probably didn’t mean to make it public but this is a huge hint.. pic.twitter.com/e4bd6lhD8M
— HYPEX (@HYPEX) July 7, 2020

Malah, semalam test stream dilakukan dengan lebih 130,000 penonton serentak tapi video tersebut telah dipadam. Bagaimanapun, video lain yang memaparkan Ninja strim Fortnite masih dikekalkan.
Kini, Ninja tidak membuat sebarang pengumuman jika Youtube adalah platform eksklusif dipilihnya dan jika beliau terbuka untuk stream di platform lain.


Streamer yang begitu popular di Twitch, Tyler “Ninja” Blevins akan meninggalkan platform Twitch untuk strim secara eksklusif di Mixer.

“Saya dah lama tahan dari memberitahu berita ini,” kata Ninja dalam satu video. “Saya sangat teruja untuk memberitahu semua. Saya akan strim di Mixer sepenuh masa. Tak dapat gambarkan perasaan ni seolah macam saya dah kembali pada streaming ketika awal dulu,” katanya.
Ninja juga mengatakan beliau akan tetap strim Fortnite dan kandungan strimnya takkan berubah.
Twitch pula mengucapkan selamat maju jaya kepada Ninja untuk karier barunya itu.
“Kami seronok menonton Ninja di Twitch untuk beberapa tahun ini dan berbangga dengan pencapaian beliau untuk dirinya dan juga keluarga serta komuniti gaming. Kami ingin ucap selamat maju jaya!,”.
Berita ini diumumkan hanya beberapa hari selepas Fortnite World Cup Finals melabuhkan tirainya di Kota New York yang mana Ninja bertanding dalam dua jenis kejohanan dan menjadi pengulas untuk acara itu.
Bagi pencapaiannya, Ninja pernah menjadi muka hadapan majalah ESPN dan menjadi tetamu jemputan dalam Rancangan The Ellen DeGeneres Show.
Sumber: TheVerge
Untuk berita lanjut mengenai gaming dan e-sukan, ikuti kami di Facebook, Twitter dan Instagram.
Saksikan kami di YouTube.


Streamer terkenal Tyler “Ninja” Blevins menyatakan beliau bertekad untuk meninggalkan permainan battle royale Fortnite setelah dikenakan stream snipe beberapa kali berturut-turut. Perkara ini berlaku pada minggu lepas semasa beliau melakukan siaran langsung di Twtich.
Menurut video yang dikeluarkan oleh thatdenverguy, Ninja hilang kesabarannya selepas pemain yang sama berjaya menbunuhnya dalam beberapa perlawanan secara berturut-turut. Ninja yakin bahawa pemain tersebut menonton siaran langsungnya untuk mencari dan membunuh Ninja dengan mudah.

“Mereka ini hanya merosakkan permainan ini kerana saya tidak mahu lagi main permainan ini,” kata Ninja. “Saya tidak akan stream lagi permainan ini.”
Kata-kata Ninja menunjukkan beliau masih percaya bahawa populariti Fortnite masih bergantung kepada dirinya. Pada waktu ini, Ninja lebih banyak meluangkan masa bermain Valorant dan beliau juga bermain permainan FPS tersebut secara kompetitif.
Jika benar bahawa Ninja akan meninggalkan Fortnite, ramai peminatnya semestinya akan rasa kecewa kerana permainan tersebut merupakan titik permulaan beliau menjadi antara streamer paling terkenal di dunia.
Sumber: Dexerto
Ikuti kami di Facebook dan Instagram.
Saksikan kami di YouTube.


Baru-baru ini, komuniti Dota 2 digemparkan dengan khabar bahawa salah seorang pemain sokongan terbaik pasukan itu, Roddgee, dilepaskan oleh Team SMG. Roddgeee adalah antara pemain Dota 2 Malaysia yang terawal untuk mencecah 10K MMR di pelayan Asia Tenggara. Kini, pasukan itu mengumumkan pengganti untuk Roddgeee di Pos 5.
Pemain Filipina Michael Ross atau ninjaboogie kini akan bermain bersama Team SMG sebagai pemain Pos 5 pasukan itu.

Welcoming to Team SMG…
 Michael “@Ninjaboogie” Ross 🇵🇭🇵🇭!
 The Dota veteran will be bringing us his experience and knowledge into the Hard Support Role for this DPC season! pic.twitter.com/p6t4KNwecR
— Team SMG (@TeamSMGofficial) February 22, 2022

Ninjaboogie adalah sebahagian daripada pasukan Team SMG semasa pasukan itu cuba untuk melayakkan diri untuk kejohanan Dota Pro Circuit 2021, namun, pasukan itu tidak berjaya selepas tewas beberapa kali. Dia kemudian mengundur diri selepas prestatsi pasukan yang tidak memberangsangkan itu.
Barisan pasukan Team SMG yang terkini adalah seperti berikut:

Zheng “MidOne” Yek Nai
Kam Bun “Moon” Seng
Ryan “Bimbo” Jay Kwai
Tew Sun “AhFu” Chuan
Michael “ninjaboogie” Ross

Semoga mantan pemain TI3 ini akan membawa kejayaan kepada Team SMG dalam kejohanan akan datang.
Sumber rujukan: Twitter


Selepas beberapa bulan khabar angin, akhirnya Ninjas in Pyjamas (NIP) mengumumkan bergabung dengan syarikat e-sukan besar dari China iaitu ESV5.
Di bawah gabungan ini, pasukan LoL bernaung di bawah NIP akan mula bermain di Liga Profesional League of Legends (LPL), yang terbesar di negara itu.
Lapor Forbes, segala operasi pasukan League of Legends mereka akan bertempat di Shenzhen, China yang mana mereka akan diberikan fasiliti latihan, pejabat dan home arena. Selain LoL, NIP mempunyai roster dalam VALORANT, CS:GO, Rainbox Six Siege dan FIFA yang dikendalikan di Stockholm, Sweden.
Di pasaran mudah alih, NIP Group akan mengambil alih operasi eStar Gaming dan memasuki arena kompetitif League of Legends: Wild Rift.
Gabungan ini dikatakan untuk memasuki pasaran e-sukan terutamanya League of Legends yang popular di seluruh dunia.
Sumber: Forbes


Alter Ego baru sahaja berjaya memenangi perlawanan menentang Rebellion Genflix dengan skor 2-0. Mutu permainan yang sangat konsisten semejak pertarungan pertama dengan Orange Esports sebelum ini.
Menerusi wawancara selepas perlawanan menentang rakan senegara itu, Nino mengaku beliau merasa senang hati dapat mengalahkan Rebellion Genflix dan percaya akan dapat mengalah EVOS SG selepas ini.

View this post on Instagram

A post shared by ONE Esports Indonesia (@oneesportsid)

Namun begitu, lawan utamanya tetap menjadi pasukan Blacklist International. “Saya merasa senang hati dapat dapat mara ke peringkat seterusnya. Saya sudah membuat persiapan secukupnya untuk menewaskan EVOS SG 2-0 kerana ingin bertemu Blacklist International,” ujar beliau.
Nino juga memohon sokongan dari Alterchamps yang menjadi tunggak utama kekuatan mereka sehingga ke hari ini. Mampukah pasukan Alter Ego mara ke peringkat seterusnya? Kita bakal saksikan.


Bekas pemain bintang Team Secret iaitu Michal “Nisha” Jankowski kini bersama Team Liquid untuk musim DPC yang seterusnya.
Pengumuman itu dibuat oleh Team Liquid melalui pautan video di akaun rasmi Youtube mereka.

Di dalam video itu, Nisha menjelaskan dia ingin mencuba bermain di dalam pasukan yang baru.
“Saya meninggalkan Team Secret kerana saya ingin mencuba sesuatu yang baru. Walaupun kami menukar tiga orang sepanjang musim itu tetapi ia masih tidak mencukupi.
“Saya rasa saya akan lebih selesa bersama Team Liquid. Mungkin saya akan lebih bersinar,” akhirinya.
Terdahulu, Team Secret melepaskan Nisha dan mengambil pemain dari Czechia iaitu Boom.
Foto dan sumber: Team Liquid


Kebanyakan jurulatih Mobile Legends adalah lelaki, tetapi rupa-rupanya ada jurulatih wanita pertama di dalam arena kompetitif MLBB. Beliau akan menjadi jurulatih untuk pasukan I Do Not Sleep (IDNS) di kejohanan MSC 2022 nanti.
Niszenav adalah jurulatih pasukan Thailand, IDNS. Beliau adalah seseorang yang sudah mahir dengan selok-belok di dalam e-sukan terutamanya permainan Mobile Legends.
Selain daripada menjadi jurulatih, beliau juga adalah Pengurus Besar untuk pasukan Impunity Imperial Indonesia, yang sudah ditubuhkan sejak permulaan kerjayanya di dalam industri e-sukan.
Sebelum menjadi sebahagian daripada Imperial, Nis mengatakan di RevivaLTV bagaimana pada mulanya dia hanya bermain Mobile Legends dengan skuad pertamanya.
Sejak dari awal, dia mengakui bahawa dia sangat suka menguruskan rakan sepasukannya dan menjadi jurulatih pada saat ini bukanlah satu masalah besar buatnya.

Perjalanannya menjadi jurulatih untuk IDNS adalah kerana ingin membantu pasukan itu dan beliau dilihat sangat sesuai dalam memberikan analisis dan juga merangka strategi.
Ini disebabkan pasukannya ketika itu sangat kerap melakukan scrim dengan IDNS dan juga RSG PH. Panda, selaku jurulatih RSG PH, turut memuji cara Nis melatih pasukan itu.
“Jadi pasukan saya selalu melakukan scrim dengan IDNS dan RSG PH, Panda adalah kawan saya. Kebetulan bila scrim, prestasi IDNS kurang memberangsangkan apabila berlawan dengan pasukan saya.
“Akhirnya saya memutuskan untuk membantu IDNS. Pada mulanya, saya memberi nasihat dan contoh kepada pemain-pemain IDNS dan mereka berminat dengan cara saya mengajar dan merangka strategi,” kata Niszenav.
Pemain-pemain dari IDNS juga mengakui sangat menyukai gaya latihan Niszenav, apabila memberikan latihan melalui Discord.
Sekarang ini, sudah terbukti bahawa bukan lelaki sahaja yang mampu untuk menjadi jurulatih tetapi wanita juga boleh.
Apa pendapat anda?
Sumber: RevivalTV
Foto: Instagram Niszenav


Organisasi e-sukan Amerika Utara, 100 Thieves sedang melakukan persediaan untuk menghadapi VCT musim 2022 dengan merombak barisan roster VALORANT mereka.
Pihak 100 Thieves mengumumkan nitr0 atau Nick Cannella disahkan berundur daripada organisasi itu, melalui akaun Twitter mereka.

As we continue to reshape our VALORANT roster for the future, we are announcing the transfer of @nitr0 from 100 Thieves.
Nick helped to create a winning culture and lifted us to championship heights. We’d like to wish him the best in his next chapter. pic.twitter.com/8XUN8tYrEq
— 100 Thieves Esports (@100T_Esports) December 7, 2021

Nitr0 sertai 100 Thieves sejak Ogos 2020, pernah bermain untuk organisasi itu di pentas Master Berlin dan beraksi untuk NA Last Chance Qualifier.
Pengunduran nitr0 ini juga sudah menimbulkan beberapa khabar angin bahawa dia kemungkinan akan kembali ke pentas CS:GO, selepas dia dilihat bermain beberapa permainan anjuran FACEIT.
Selain nitr0, 100 Thieves juga melepaskan beberapa pemain lain iaitu, Josh ‘steel’ Nissan, Quan ‘dicey’ Tran dan Aaron ‘b0i’ Thao. Steel kini sudah pun disahkan bermain untuk pasukan VALORANT T1.
Sumber: Dexerto.


Hello Games, pembangun permainan video No Man’s Sky, telah mengumumkan bahawa judul tersebut akan dimasukkan ke koleksi permainan percuma dalam Xbox Game Pass bermula dari 11 Jun tahun ini.
Selain itu, sebuah kemaskini baharu juga akan dilancarkan pada tarikh yang sama. Antara penambahan paling menarik dalam kemaskini ini ialah fungsi permainan rentas platform ataupun crossplay.

Pemain PC, PlayStation 4 (PS4), dan Xbox One kini boleh bermain bersama-sama. Pemain yang bermain menggunakan platform yang sama dengan anda akan mempunyai ikon platform tersebut di sebelah nama mereka. Pemain yang bermain menggunakan platform berbeza akan mempunyai ikon alat kawalan.
Untuk membaca tentang nota kemaskini penuh No Man’s Sky yang terbaru ini, anda boleh melayari laman web rasmi No Man’s Sky.
Ikuti kami di Facebook dan Instagram.
Saksikan kami di YouTube.


No More Heroes antara permainan video pada zaman Nintendo Wii  yang menjadi antara permainan video nostalgia yang penuh keseronokan dan benda-benda tidak masuk akal.

Bersama Travis Touchdown dengan pedang katana lightsaber-nya, Travis adalah seorang Otaku tinggal di bilik motel yang penuh dengan dekorasi poster ahli gusti profesional dan penuh dengan patung-patung koleksi anime. Hidup dalam kesusahan dan hampir menjadi seorang fakir miskin.

Travis berjaya memenangi pedang katana lightsaber di acara lelong atas talian. Akibat kehabisan wang, Travis menerima kerja untuk menjadi pembunuh upahan dengan membunuh Helter Skelter dan akhirnya digelar “the Drifter”.

Kejayaan membunuh ini menyebabkan Travis mendapat tempat ke-11 di dalam Persatuan Pembunuh Upahan. Sedar akan kehebatan dirinya, Travis kini mahu menjadi pembunuh upahan nombor 1!


Pada penghujung bulan Mei, studio pembangunan permainan video tempatan Metronomik mengumumkan bahawa pelancaran permainan video baharu mereka No Straight Roads terpaksa ditangguh. Kini sebuah tarikh pelancaran baharu telah diumumkan.
Studio tersebut telah memuat naik trailer baharu bertajuk BitSummit Gaiden dan ia mendedahkan bahawa No Straight Roads akan dilancarkan pada 25 Ogos ini. Sebuah demo percuma juga boleh dimuat turun di PC melalui Epic Games Store.

Malangnya, demo untuk PlayStation 4 (PS4), Nintendo Switch, dan Xbox One tidak dikeluarkan. Penulis berharap pemain konsol juga akan menerima sebuah demo pada masa depan agar mereka dapat mencuba permainan video menarik ini.
Ikuti kami di Facebook dan Instagram.
Saksikan kami di YouTube.


Permainan video buatan Malaysia No Straight Roads yang dibangunkan oleh studio tempatan Metronomik akhirnya dilancarkan pada minggu lepas. Ia merupakan permainan aksi berirama di mana anda bermain sebagai dua orang pemain muzik rock yang perlu menewaskan empayar EDM yang zalim terhadap penduduk bandar Vinyl City.
Sebagai salah satu permainan video PC, PlayStation 4 (PS4), Nintendo Switch, dan Xbox One yang dibangunkan oleh pembangun tempatan, No Straight Roads mempunyai banyak butiran-butiran yang menunjukkan ia memang dihasilkan oleh warganegara Malaysia.
Kalau anda belum mencuba No Straight Roads dan ingin tahu apakah unsur-unsur ke-Malaysia-an yang ada dalam permainan ini, jom baca artikel ini!

Kedai nasi campur dan roti canai

Elemen utama yang menunjukkan No Straight Roads permainan buatan Malaysia ialah kedai makan yang terletak berdekatan tempat tinggal dua watak utama Mayday dan Zuke.
Para pemain akan menemui kedai makan ini pada tahap awal permainan kerana ia adalah lokasi pertama yang ditemui selepas meninggalkan kawasan pembentung yang dijadikan HQ Mayday dan Zuke.

Kedai makan ini dimiliki oleh seorang watak bernama Aunty yang sememangnya berperwatakan seperti seorang makcik gerai makanan yang sering ditemui di Malaysia.
Di kedai makan tersebut terdapat lauk-lauk nasi campur dan juga meja tebar roti canai. Terdapat dua tong gas berwarna merah hijau di belakang meja tebar roti canai tersebut dan ia mirip seperti kebanyakan tong gas di negara ini.

Anggota polis

Antara pelanggan tetap kedai makan Aunty ialah seorang anggota polis bernama Azma. Pakaian seragamnya mirip seperti pakaian seragam polis di Malaysia.
Apabila bercakap dengan Mayday dan Zuke, dia sering merungut tentang kesusahannya untuk mendapatkan cinta dalam kehidupan.

Dikir Barat

Salah seorang watak bos dalam No Straight Roads ialah DK West. Namanya sudahpun membawa maksud dikir barat apabila diterjemahkan ke Bahasa Melayu. Dia merupakan abang kepada watak Zuke dan kepakarannya ialah gabungan muzik rap dan dikir barat.
Dia merupakan satu-satunya watak yang bercakap dalam Bahasa Melayu hampir sepenuhnya. Dia juga memakai inai di kedua-dua tangan dan kakinya.

Wayang Kulit

Selain daripada menonjolkan dikir barat, DK West juga merupakan watak yang membawa elemen wayang kulit ke No Straight Roads.
Dalam perlawanan bos DK West, pemain harus menewaskan patung wayang kulit DK West selepas berjaya melepasi fasa rap. Patung wayang kulit tersebut digambarkan sebagai seekor kerbau atau raksasa bertanduk.

Papan tanda dwibahasa

Terdapat banyak papan tanda kedai di Vinyl City yang sebenarnya mempunyai maksud lucu dan menarik jika pemain memahami Bahasa Melayu.

Antara papan tanda menarik yang boleh ditemui adalah Mesintari Studio dan Sukadenki. Mesintari bermaksud “dance machine” dalam Bahasa Inggeris dan Sukadenki pula tidak memerlukan penerangan bagi anda yang memahami maksudnya.

Gerai kopi tepi jalan

Walaupun Vinyl City tidak mempunyai gerai-gerai kopi yang biasa dibuka di seluruh Malaysia, meja dan kerusi plastik kedai kopi dapat dilihat di sekitar bandar tersebut.

Perkara-perkara di atas bukan senarai lengkap unsur-unsur negara Malaysia yang ada dalam No Straight Roads. Semua ini cuma apa yang ditemui oleh penulis. Kemungkinan besar masih ada banyak butiran-butiran kecil yang penulis tidak perasan.
Jika anda menemui butiran-butiran lain yang menarik, pastikan anda berkongsi tentangnya di media sosial!
Ikuti kami di Facebook dan Instagram.
Saksikan kami di YouTube.


Syarikat penerbitan Enad Global 7 telah mengumumkan bahawa permainan buatan Malaysia No Straight Roads sudah mengaut keuntungan sehari selepas dilancarkan.
Permainan tersebut dilancarkan pada 25 Ogos di PC (Epic Games Store), PlayStation 4 (PS4), Xbox One, dan Nintendo Switch. Ia dibangunkan oleh studio tempatan No Straight Roads dan diterbitkan oleh Sold Out.
Ini merupakan satu berita yang sangat membanggakan kerana ia menunjukkan permainan buatan tempatan ini mendapat sambutan yang baik daripada penggemar permainan video dari seluruh dunia.
Jika anda masih belum mencuba No Straight Roads, baca ulasan MyGameOn tentang permainan tersebut di sini.
Sumber: Cision
Ikuti kami di Facebook dan Instagram.
Saksikan kami di YouTube.


Sempena Tokyo Game Show (TGS 2019), Metronomik mengumumkan trailer baru yang menonjolkan pelakon-pelakon suara bahasa Jepun dan bos baru untuk No Straight Roads.
Saksikannya di bawah:

Guitaris Mayday akan dilakonsuara oleh Ayane Sakura yang pernah menyumbang suara untuk Psycho-Pass, Fire Emblem Heroes dan My Hero Academia manakala pemain drum Bunk Bed Junction, Zuke akan dilakonsuara oleh Jun Fukuyama yang terkenal sebagai Joker dalam Persona 5 dan pernah muncul dalam Code Geass dan Dissidia: Final Fantasy.
Game aksi ritma ini juga menambah seorang lagi komposer jemputan, Masahiro “Godspeed” Aoki yang pernah menghasilkan muzik dalam siri Sengoku Basara dan Street Fighter V. Dengan barisan banyak ahli muzik dan komposer berbakat seperti komposer berasal dari Malaysia, Falk Au Yeong, Andy Tunstall, James Landino, Funk Fiction dan ramai lagi, tentunya pemain akan menikmati pelbagai jenis muzik dalam No Straight Roads seperti EDM, orkestra klasik dan banyak lagi.
Terdapat juga beberapa bos baru yang ditonjolkan seperti kugiran memakai jaket formal dan seorang duyung perempuan tetapi jenis muzik dan lagu mereka masih belum didedahkan oleh Metronomik.
No Straight Roads dibangunkan oleh studio tempatan Metronomik dan diterbitkan oleh Sold Out. Dalam game aksi pengembaraan berlandaskan muzik, korang mengikuti perjalanan dua ahli kugiran Bunk Bed Junction, Mayday dan Zeke untuk menumpaskan syarikat gergasi NSR iaitu sebuah empayar EDM yang telah menakluk Vinyl City dan mengharamkan segala jenis muzik berlainan.
Korang boleh main kedua-dua ahli muzik yang mempunyai kebolehan tersendiri dan bertarung bos besar mengikut rentak muzik.
No Straight Roads akan dilancarkan di PC (melalui Epic Games Store) dan PS4 pada tahun 2020.
Sumber: FB Metronomik
Untuk berita lanjut mengenai gaming dan e-sukan, ikuti kami di Facebook, Twitter dan Instagram.
Saksikan kami di YouTube.


Metronomik telah melancarkan demo terbaru No Straight Roads iaitu berlawan bos DJ Subatomic Supernova buat pertama kali dan memberikan sedikit trailer acah di PAX East 2019
Studio yang berasal dari Malaysia di bawah pimpinan bekas game designer Final Fantasy XV, Wan Hazmer berkesempatan untuk berkongsi video penuh demo No Straight Roads baru yang menampilkan peringkat gameplay bos DJ Subatomic Supernova mengeluarkan rentak padu.
No Straight Roads adalah game aksi ritma (action rhythm) terbaru dari Metronomik. Saksikan Mayday & Zeke bergabung untuk mengalahkan bos ini di bawah.

Pengarah No Straight Roads, Wan Hazmer turut menerangkan cara permainan game ini bersama laman Gematsu. Korang akan bermain sebagai sebuah kugiran yang dianggotai oleh Mayday dan Zeke. Mereka mempunyai sebuah kubu di dalam pembetungan yang mana korang boleh ubahsuai senjata, naikkan skill (skill tree), dapatkan misi dan banyak lagi sebelum pergi ke kawasan bandar yang dikuasi oleh EDM Empire iaitu dipanggil sebagai No Straight Roads.
“Dalam bandar itu, korang boleh bercakap dengan non-playable characters (NPC) dan boleh melihat suasana bandar yang dipenuhi dengan mesej EDM Empire seperti melalui pengiklanan. Selepas itu, korang boleh pilih untuk tengok dewan konsert mana untuk diceroboh masuk.”
“Sebaik sahaja korang pilih dewan konsert, korang pilih tahap kesukaran (difficulty) dan korang akan pergi ke dalam satu tahap ‘mini-dungeon’ di mana korang bermain selama 10 minit sebelum berlawan dengan bos,” jelas Hazmer.
Mayday, pemain gitar berdepan dengan DJ Subatomic Supernova
Menurut Hazmer, rekaan No Straight Roads mengambil inspirasi dari game yang berbeza dari genre ritma iaitu Dark Souls terutamanya dari segi perlawanan bos dan Jet Set Radio, game papan luncur dengan runut bunyi mantap.
Hazmer juga sedang bertimbang untuk menambah masuk ‘couch multiplayer’ atau mod co-op yang membolehkan dua pemain dalam satu masa yang sama. Mod couch multiplayer No Straight Roads tidak akan ada pembahagian skrin (split-screen) yang lazim dilihat dalam game co-op. Malahan, kamera itu ditarik ke belakang sekiranya dua karakter itu berjauhan.
“Namun, kalau mereka (Mayday dan Zeke) terpisah jauh sangat, mereka akan denda. Dan kami cuma menambah masuk banyak prop dan buatkan permainan ini sedikit susah,” kata Hazmer.

Mod multiplayer ini akan mengubahkan rentak permainan. Hazmer berkata, “Jika korang lihat dalam demo Mother and Child (seperti di video atas), Mayday, seorang pemain gitar boleh menukarkan prop menjadi senjata mesingan manakala Zeke adalah seorang pemain drum boleh tukarkan prop menjadi bahan-bahan seperti mengubah serangan jadi peluru dan sebagainya.”
“Cara mereka menyerang dan mengeluarkan serangan juga berbeza kerana pemain gitar menggunakan gitar yang menyerupai seperti kapak mempunyai kuasa serangan lebih padu dan pemain drum itu lebih menjurus kepada serangan kombo.”
No Straight Roads ini dihasilkan sepenuhnya oleh 20 anak Malaysia dan hampir separuh daripada pasukan pembangunan terdiri daripada graduan baru ataupun tenaga kerja senior yang tak pernah berkecimpung dalam bidang game development. Korang boleh baca temuramah penuh Gematsu bersama Wan Hazmer di sini.
No Straight Roads bakal dilancarkan pada tahun 2019 di PC dan PS4.
Ikuti kami di Facebook dan Instagram.
Saksikan kami di YouTube.


Ikon awal tahun 2000, Nokia kini akan mengembalikan Nokia 8210 dengan sedikit perubahan.
Model ini akan mempunyai rangkaian 4G dengan papan kekunci jenis lama.

Skrin juga akan dibesarkan sedikit menjadi 2.8″ dan ditambah kamera dengan 0.3 megapixel dan sudah pasti kualiti seperti seolah-olah filter kamera lama.
Sudah semestinya anda boleh bermain Snake yang boleh dikatakan permainan video mudah alih paling dikenali ramai.

Nostalgia juga menyebabkan telefon ini sedikit mahal walaupun spesifikasi yang kurang iaitu dengan harga lebih kurang RM350.


Pemain kelahiran Malaysia, Cheng Jin Xiang atau lebih dikenali sebagai NothingToSay mendapat tempat kedua untuk Dota 2 The International 10 baru-baru ini.
Jin Xiang yang berusia 20 tahun adalah wakil untuk pasukan PSG.LGD yang berpangkalan di China.
Pasukanya berjaya memenangi kira-kira RM75 juta selepas tewas 2-3 kepada Team Spirit dari Rusia.
Anak kelahiran Johor Bahru ini kini mahu mencapai impiannya untuk memenangi The Internationals 11 yang akan diadakan tahun hadapan.
“TI 10 banyak memberi pengalaman yang baik untuk saya dan saya bercita-cita untuk memenangi gelaran itu,” kata Jin Xiang yang sudah berkecimpung sebagai pemain profesional Dota 2 selama 3 tahun.
Jin Xiang kini berada di dalam tempoh kuarantin di hotel sejak pulang ke Malaysia pada Selasa lepas dan masih belum mengetahui jumlah hadiah yang akan diterimanya yang akan dikongsi bersama ahli pasukan dan jurulatihnya.
Beliau bercadang untuk menggunakan wang itu bagi membeli rumah dan untuk tujuan pelaburan.
Visa ke China juga adalah satu Visa yang sukar untuk didapati jadi Jin Xiang bercadang untuk berehat seketika selama dua minggu bersama keluarganya.
Sumber rujukan: BERNAMA


Selepas tewas di Wild Rift Origin Series 2021: Championship, sebuah organisasi dari Hong Kong, Nova Esports membuat keputusan untuk merombak pasukan Wild Rift mereka.
Keputusan ini juga dilakukan selepas beberapa ahli pasukan mereka membuat keputusan untuk meninggalkan Nova Esports bagi menyertai pasukan lain, antaranya Kirill ‘Hydro’ Sitnikov dan Nedelcu ‘Vex’ Cezar sertai Natus Vincere atau NAVI, dan Dmitrii ‘GrizzlyQ’ Svistov sertai Unicorns of Love.
Manakala dua ahli veteran mereka Miguel ‘Clemares’ Lopez dan Vladyslav ‘Poseidon’ Maksymchuk kekal sebagai roster utama pasukan.

Just the right time to introduce our renowned #TrovoNova #WildRift Roster! @Lukipop3 👽@kaguzen 👽@MLCLEMARES 👽@Tyruzz 👽@trollwrr 👽#Jasch 👽@SKasH_lol 👨🏻💻
We are playing in @PurgeTournament Finals against @ASUS_BK_ROG_EN tonight at 8 PM CET!#WildRift #NewRoster pic.twitter.com/LiBzXmKYjS
— Nova Esports (@NovaEsportsTeam) September 28, 2021

Berikut ialah barisan baharu roster Wild Rift bagi Nova Esports:

Miguel ‘Clemares’ Lopez
Vladyslav ‘Poseidon’ Maksymchuk
Maximilian ‘Tyruzz’ John
Kaguzen
Jasch
Lukipop
Troll (Simpanan)
Arthur ‘SKasH’ Ermolaev (jurulatih)

Pasukan Wild Rift Nova Esports mula menyertai kejohanan Wild Rift pada November 2020 dan memenangi beberapa kejohanan seperti The Purge Wild Rift EU Series 3 dan 4. Mereka kemudiannya mendapat tempat kedua di Wild Rift Origin Series 2021.
Sumber: AFK Gaming.


Kejohanan Dunia PUBG Mobile (PMGC) peringkat Grand Final kini sudah hampir melabuhkan tirai.
Pasukan Team Secret dan 4Rivals membawa nama Malaysia ke pentas dunia.
16 pasukan dari seluruh dunia bertanding untuk merebut gelaran juara serta wang hadiah lumayan terkumpul sebanyak AS3.49 juta (RM14.6 juta).
Pasukan Nova Esports dari China berjaya muncul juara untuk tahun 2021. Mereka mempertahankan gelaran mereka di edisi lepas.
Satu kejayaan yang sangat membanggakan pasukan itu kerana beroleh gelaran back to back champion.
Pasukan Nova Esports memperolehi hanya 1 chicken dinner di dalam 18 pusingan yang dipertandingkan.
Namun begitu, mereka sangat konsisten di dalam memperolehi top 5 dan menyumbangkan banyak mata berdasarkan placing point dan kill point.
Tahniah diucapkan kepada pasukan Nova Esports. Syabas juga diucapkan kepada Team Secret dan 4Rivals kerana membawa nama Malaysia ke pentas dunia.
Meskipun tidak bergelar juara, namun mereka sudah berusaha dengan bersungguh-sungguh di dalam semua perlawanan.


Artikel ini ditulis oleh Haikal Johari
MLBB melancarkan hero baharu, Novaria di patch Advance Server 1.7.62.
Novaria adalah seorang hero mage yang mempunyai kuasa Area of Effect (AoE) dan Burst yang kuat serta boleh menggunakan kuasanya dari jarak yang jauh.
Skill 1 – Astral Meteor (AoE/Slow)

Astral Meteor mengenakan magic damage serta memperlahankan musuh. Tambahan damage akan dikenakan jika skill ini digunakan terhadap minion.
Skill 2 – Astral Recall (Burst/Buff)

Ia adalah sumber damage terbesar untuk Novaria.
Kuasa ini mempunyai dua fasa di mana pada fasa pertama Novaria akan menghasilkan sebuah sfera ke arahnya. Pada fasa kedua, dia boleh menembak sfera itu ke arah musuh.
Damage untuk serangan ini bergantung kepada jarak tembakan Novaria. Semasa fasa keduanya, Novaria boleh melepasi dinding seperti Faramis.
Ultimate – Astral Echo (Buff)

Novaria melepaskan sebuah rantai yang akan bergerak dengan jauh. Jika rantai ini berdekatan dengan mana-mana musuh, ia akan mengunci dan mendedahkan musuh serta kawasan berdekatannya ke peta permainan.
Hitbox musuh yang dikunci dengan rantai ini akan bertambah, membuatkan mereka boleh diserang oleh menara walaupun berada di luar jarak menara itu.
Passive – Star Trail (Damage)

Musuh yang terkena dengan mana-mana skill Novaria akan mendapat tanda. Penanda ini akan dihancurkan apabila Novaria menggunakan Skill 2 iaitu Astral Recall dan musuh akan mendapat tambahan magic damage yang besar.
Novaria masih dalam fasa pembangunan oleh Moonton namun tiada tarikh pelancaran untuk hero ini.


Teka-teki mengenai pasukan Free Fire yang didapatkan organisasi e-sukan Negeri Sembilan (NSEA) akhirnya terjawab selepas pengumuman rasmi dimuat naik di media sosial, Facebook milik NSEA semalam.
Pasukan Freedom Cheese dan NSEA akhirnya mencapai kata sepakat apabila bekerjasama untuk menghadapi arena e-sukan Free Fire musim ini.
“Kami tidak menyasarkan pasukan ini untuk terus menjadi juara dalam musim pertama. Walaubagaimanapun, kami akan kekal sebagai ‘underdog‘ bagi mencabar persaingan dengan pasukan hebat,” jelas Presiden NSEA, Muhammad Faries Faizal kepada MyGameOn.
Pasukan NSEA Free Fire ini sudah membariskan pemain seperti berikut:
-Nafis
-Dinoo
-Asta
-Mizi
-Yazid
-Ryuu
Pasukan ini pernah terlepas aksi Siri Cabaran Free Fire selepas berpuas hati di kedudukan ke-12 sewaktu kelayakan yang hanya memperuntukkan 10 pasukan teratas sahaja. Kini, mereka kembali selepas layak ke peringkat liga dengan mengharungi dua peringkat kelayakan.
Tambahan lagi, pasukan ini sudah mengharungi minggu pertama Kejohanan Majors MCPS musim keempat dan sedang menduduki posisi ke-17 setakat ini.


Pemain G2 Esports VALORANT Žygimantas ‘nukkye’ Chmieliauskas mendedahkan bahawa segalanya gundah-gulana dalam pasukan dan beliau mungkin memutuskan untuk bersara sebagai pemain profesional.
G2 adalah sebuah pasukan dominan dalam VALORANT rantau Eropah pada tahun pertama permainan dan memenangi beberapa siri acara antarabangsa, tetapi mereka tidak dapat mengulangi kejayaan itu pada tahun 2021.

Selepas beberapa siri keputusan yang mengecewakan, organisasi yang bertapak di Berlin itu merombak barisan pemain pada bulan Jun dan mengekalkan hanya Óscar ‘mixwell’ Cañellas Colocho daripada barisan asal.
Pasukan itu berjaya melalui Playoff Challengers Tahap 3 VCT dan kemudian mempamerkan aksi hebat di acara VALORANT Champions Tour 2021: Stage 3 Masters – Berlin di mana mereka mara ke separuh akhir.
Bagaimanapun, G2 mengalami satu lagi tamparan hebat beberapa minggu kemudian kerana mereka gagal melayakkan diri ke VALORANT Champions selepas menduduki tempat ketiga setelah bertemu Team Liquid dan Guild Esports dalam VALORANT Last Chance Qualifier EMEA.
Masalah Dalaman G2
Pemain itu menyatakan bahawa terdapat pelbagai masalah dalaman yang sedang berlangsung dalam pasukan G2 buat masa ini. Peminat juga bertanya jika nukkye akan terus bermain dalam G2 tetapi nukkye berkata bahawa beliau tidak akan meneruskan bermain dengan G2 jika ‘seseorang ini’ terus berada di dalam pasukan.
Kata nukkye, “Mungkin tahun depan saya akan menjadi pencipta kandungan,” Beliau juga menyatakan tentang ketidakpastian rancangan masa hadapan beliau, “Siapa tahu? Kita akan lihat bagaimana kehidupan berjalan. Mungkin saya akan bersara sepenuhnya daripada esports. Anda tidak pernah tahu,”
“Saya tidak tahu bagaimana situasi pasukan akan berlaku. Jika orang tertentu kekal dalam pasukan, saya tidak akan bermain dengan mereka,”
Ciapan di bawah ini menunjukkan sedutan video yang sudah dipadam dari Twitch nukkye yang menerangkan keadaan yang dihadapi beliau.

La situación en G2 no parece muy buena, especialmente por este clip de Nukkye:
 📺 “A lo mejor el año que viene seré creador de contenido”
😱 “Si cierta persona continúa en el equipo no querré jugar con ellos”
 Ahora lo comentaré en la previa, pero preocupante cuanto menos… pic.twitter.com/teRkcxPp7e
— Lembo (@Lembo006) October 26, 2021

nukkye segera memadamkan klip itu daripada saluran Twitchnya tetapi klip sudah pun menjadi viral di Twitter, di mana ramai menyertai perbincangan mengenai isu pasukan G2.


Nvidia akan mengadakan acara GeForce Special Event pada 2 September pada waktu 12AM (waktu Malaysia). Di acara tersebut mereka akan mempertunjukkan inovasi terbaru Nvidia dalam permainan dan grafik.
Ramai orang membuat spekulasi bahawa ini ialah acara di mana mereka akan mendedahkan siri kad grafik baharu mereka yang akan menggantikan siri RTX 20XX.
Bermula dari semalam, Nvidia memulakan sebuah detik kira yang diberi nama #UltimateCountdown. Ia bertempoh 21 hari dan dipaparkan di laman web rasmi acara GeForce Special Event.
Di laman-laman media sosial Nvidia pula, mereka sedang memuat naik memori dan pencapaian penting dalam sejarah syarikat tersebut dari 1999 sehingga 2019.
Golongan pemain PC semestinya tidak sabar untuk melihat apakah produk atau ciptaan baharu Nvidia yang bakal didedahkan pada hari tersebut.
Ikuti kami di Facebook dan Instagram.
Saksikan kami di YouTube.


Nvidia telah mengumumkan acara siaran langsung GeForce RTX: Game On. Ia akan disiarkan melalui laman rasmi Nvidia di YouTube dan Twitch pada 13 Januari ini pada waktu 1AM (waktu Malaysia).
Acara ini akan dibentangkan oleh Jeff Fisher, Naib Presiden Kanan GeForce. Menurut laman Twitter Nvidia, acara ini akan mendedahkan inovasi terbaru daripada syarikat tersebut dalam gaming dan juga teknologi grafik.

GeForce RTX: Game On is coming next week January 12 at 9AM PST!
 Join us as we unveil the latest innovations in:
 ⚫ Games
⚫ Graphics
⚫ And more…
 Learn more 👉 https://t.co/Xfa6YuPVOk#UltimatePlay pic.twitter.com/Zb2VIhPV3a
— NVIDIA GeForce (@NVIDIAGeForce) January 5, 2021

Penulis yakin ada kemungkinan besar beberapa model baharu kad grafik siri RTX 30 akan didedahkan di acara ini. Setakat ini, model RTX 30 yang telah dilancarkan ialah RTX 3060 Ti, RTX 3070, RTX 3080, dan RTX 3090.
Antara model baharu yang dijangka akan diumumkan tidak lama lagi ialah RTX 3050 dan komputer riba yang menggunakan kad grafik siri RTX 30. Mari kita tunggu dan lihat apa yang akan diumumkan oleh Nvidia.
Untuk maklumat lanjut, anda boleh melayari laman web rasmi Nvidia.
Ikuti kami di Facebook dan Instagram.
Saksikan kami di YouTube.


Nvidia secara senyap telah mendedahkan satu lagi kad grafik baharu dalam siri Nvidia GeForce RTX 3000. Ulasan mengenai kad grafik RTX 3060 Ti kini telah diterbitkan oleh laman-laman media permainan video termasuk laman web tempatan Pokde.net.
Menurut kenyataan media yang dikeluarkan oleh Nvidia, RTX 3060 Ti akan tiba di pasaran Malaysia pada hari ini dan ia akan dijual bermula pada harga RM1,880. Walaubagaimanapun, harga permulaan RM1,800 masih ditulis di laman web rasmi Nvidia.

Jelas sekali ini adalah kad grafik paling murah dalam siri RTX 3000 tetapi ini tidak bermakna ia tidak berkuasa. Kebanyakan ulasan menunjukkan ia lebih berkuasa berbanding dengan RTX 2080 Super, sebuah kad yang berharga dua kali ganda.
Pada waktu ini, penulis masih belum menemui mana-mana kedai komputer tempatan yang mengumumkan stok dan jualan RTX 3060 Ti. Penulis yakin maklumat ini akan dikongsikan dalam masa terdekat. Oleh itu, pastikan anda menghubungi kedai-kedai komputer pilihan anda jika anda mahu mendapatkan kad grafik ini.
Ikuti kami di Facebook dan Instagram.
Saksikan kami di YouTube.